title: 2005/616/ES: Rozhodnutie Komisie zo 17. augusta 2005 o monitorovaní a hodnotení situácie v Bielorusku, pokiaľ ide o práva zamestnancov v súvislosti s dočasným zrušením obchodných preferencií

text:
               18.8.2005

               SK

               Úradný vestník Európskej únie

               L 213/16

      ROZHODNUTIE KOMISIE

   zo 17. augusta 2005
   o monitorovaní a hodnotení situácie v Bielorusku, pokiaľ ide o práva zamestnancov v súvislosti s dočasným zrušením obchodných preferencií
   (2005/616/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2501/2001 uplatňujúce systém všeobecných colných preferencií na obdobie od 1. januára 2002 do 31. decembra 2004 (1), najmä na jeho články 26 a 29,
   keďže:

               (1)

               Ako je uvedené v príslušných dohovoroch Medzinárodnej organizácie práce (MOP), colné preferencie udelené na základe nariadenia (ES) č. 2501/2001 môžu byť v prípade vážneho a systematického porušovania slobody združovať sa a práva na kolektívne vyjednávanie čiastočne alebo úplne dočasne zrušené.

               (2)

               Podľa nariadenia (ES) č. 2501/2001 je Bieloruská republika (ďalej len „Bielorusko“) zvýhodnenou krajinou, pokiaľ ide o všeobecný systém preferencií.

               (3)

               Komisia dostala 29. januára 2003 od Medzinárodnej konfederácie slobodných odborových zväzov (MKSOZ), Európskej konfederácie odborových zväzov (EKOZ) a Svetovej konfederácie práce (SKP) informácie o údajnom systematickom a závažnom porušovaní slobody združovať sa v Bielorusku, stanovenej v dohovoroch MOP č. 87 a 98.

               (4)

               Predložené informácie boli dostatočným dôvodom na začatie prešetrovania a na základe tejto skutočnosti Komisia rozhodnutím z 29. decembra 2003 (2) rozhodla o tom, že prešetrovanie by sa malo uskutočniť.

               (5)

               Bieloruské orgány boli do prešetrovania zainteresované. Písomné a ústne vyhlásenia, ktoré Komisia získala počas prešetrovania, potvrdzujú obvinenia obsiahnuté v informáciách, ktoré boli predložené skôr. Bielorusko porušuje vo viacerých bodoch dohovor MOP č. 87 o slobode združovať sa tým, že obmedzuje právo na slobodné zakladanie organizácií odborových zväzov, právo na združovanie, slobodný výber organizácií odborových zväzov a získavanie právnej subjektivity týchto organizácií. Bielorusko obmedzuje činnosť organizácií odborových zväzov vrátane prijímania finančnej pomoci od medzinárodných združení a snaží sa o likvidáciu alebo pozastavenie činností odborových zväzov. Vláda Bieloruska prostredníctvom diskriminácie na základe členstva v odborových zväzoch takisto porušuje dohovor č. 98 (1949) o práve na združovanie a kolektívne vyjednávanie.

               (6)

               Dostupné informácie teda predstavujú dostatočný dôkaz o tom, že toto porušovanie je závažné a systematické a že zrušenie prístupu Bieloruska k systému všeobecných preferencií je odôvodnené. Správa o záveroch prešetrovania bola predložená Výboru pre všeobecné preferencie.

               (7)

               V zmysle uvedeného počas obdobia šiestich mesiacov Komisia monitoruje a vyhodnocuje situáciu vzhľadom na práva zamestnancov. V prípade, že Bielorusko sa počas tohto obdobia nezaviaže prijať do ôsmich mesiacov opatrenia potrebné na dosiahnutie súladu s princípmi uvedenými v Deklarácii MOP z roku 1998 o základných princípoch a právach pri práci, Komisia zamýšľa predložiť Rade návrh na dočasné zrušenie obchodných preferencií.

               (8)

               Opatrenia ustanovené v tomto rozhodnutí sú v súlade so stanoviskom Výboru pre všeobecné preferencie,

         ROZHODLA TAKTO:
   Jediný článok
   1.   Komisia počas obdobia šiestich mesiacov od dátumu uverejnenia oznámenia o období monitorovania a vyhodnocovania v Úradnom vestníku Európskej Únie monitoruje a vyhodnocuje situáciu v Bielorusku, pokiaľ ide o dohovory MOP č. 87 a č. 98.
   2.   V tomto oznámení Komisia vyzve Bielorusko, aby sa pred koncom tohto šesťmesačného obdobia zaviazalo prijať do ôsmich mesiacov opatrenia potrebné na dosiahnutie súladu s princípmi uvedenými v Deklarácii MOP o základných princípoch a právach pri práci z roku 1998, ako je uvedené v dvanástich odporúčaniach správy Vyšetrovacej komisie MOP z júla 2004.
   3.   V prípade, že Bielorusko sa počas šesťmesačného obdobia uvedeného v odseku 1 takýmto spôsobom nezaviaže, Komisia zamýšľa predložiť Rade návrh na dočasné zrušenie obchodných preferencií udelených na základe nariadenia Rady (ES) č. 2501/2001.

      V Bruseli 17. augusta 2005

            Za Komisiu

         Peter MANDELSON

            člen Komisie

      (1)  Ú. v. ES L 346, 31.12.2001, s. 1. Nariadenie naposledy zmenené a doplnené nariadením (ES) č. 980/2005 (Ú. v. EÚ L 169, 30.6.2005, s. 1).

      (2)  Ú. v. EÚ L 5, 9.1.2004, s. 90.


title: Rozhodnutie Politického a bezpečnostného výboru BiH/15/2009 z  11. novembra 2009 o vymenovaní veliteľa ozbrojených síl Európskej únie pre vojenskú operáciu Európskej únie v Bosne a Hercegovine

text:
               14.11.2009

               SK

               Úradný vestník Európskej únie

               L 299/17

      ROZHODNUTIE POLITICKÉHO A BEZPEČNOSTNÉHO VÝBORU BiH/15/2009
   z 11. novembra 2009
   o vymenovaní veliteľa ozbrojených síl Európskej únie pre vojenskú operáciu Európskej únie v Bosne a Hercegovine
   (2009/836/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 25 tretí pododsek,
   so zreteľom na jednotnú akciu Rady 2004/570/SZBP z 12. júla 2004 o vojenskej operácii Európskej únie v Bosne a Hercegovine (1), a najmä na jej článok 6,
   keďže:

               (1)

               Podľa článku 6 jednotnej akcie 2004/570/SZBP Rada poverila Politický a bezpečnostný výbor (PBV) prijímať ďalšie rozhodnutia o vymenovaní veliteľa ozbrojených síl Európskej únie.

               (2)

               PBV prijal 21. novembra 2008 rozhodnutie BiH/14/2008 (2), ktorým vymenoval generálmajora Stefana CASTAGNOTTA za veliteľa ozbrojených síl Európskej únie pre vojenskú operáciu Európskej únie v Bosne a Hercegovine.

               (3)

               Veliteľ operácie Európskej únie odporučil za nového veliteľa ozbrojených síl Európskej únie pre vojenskú operáciu Európskej únie v Bosne a Hercegovine vymenovať generálmajora Bernharda BAIRA.

               (4)

               Vojenský výbor Európskej únie toto odporúčanie podporil.

               (5)

               V súlade s článkom 6 Protokolu o postavení Dánska, ktorý je pripojený k Zmluve o Európskej únii a Zmluve o založení Európskeho spoločenstva, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami.

               (6)

               Európska rada v Kodani prijala 12. a 13. decembra 2002 vyhlásenie, v ktorom sa uvádza, že dojednania „Berlín plus“ a ich vykonávanie sa budú vzťahovať len na tie členské štáty Európskej únie, ktoré sú tiež buď členmi NATO, alebo stranami „Partnerstva pre mier“ a ktoré následne uzavreli dvojstranné bezpečnostné dohody s NATO,

         ROZHODOL TAKTO:
   Článok 1
   Generálmajor Bernhard BAIR sa týmto vymenúva za veliteľa ozbrojených síl Európskej únie pre vojenskú operáciu Európskej únie v Bosne a Hercegovine.
   Článok 2
   Toto rozhodnutie nadobúda účinnosť 4. decembra 2009.

      V Bruseli 11. novembra 2009

            Za Politický a bezpečnostný výbor

            predseda

         O. SKOOG

      (1)  Ú. v. EÚ L 252, 28.7.2004, s. 10.

      (2)  Ú. v. EÚ L 319, 29.11.2008, s. 80.


title: 2007/490/ES: Rozhodnutie Rady z  5. júna 2007 , ktorým sa zrušuje rozhodnutie 2003/89/ES o existencii nadmerného deficitu v Nemecku

text:
               13.7.2007

               SK

               Úradný vestník Európskej únie

               L 183/23

      ROZHODNUTIE RADY

   z 5. júna 2007,
   ktorým sa zrušuje rozhodnutie 2003/89/ES o existencii nadmerného deficitu v Nemecku
   (2007/490/ES)
   RADA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 104 ods. 12,
   so zreteľom na odporúčanie Komisie,
   keďže:

               (1)

               Rozhodnutím Rady 2003/89/ES (1) sa na základe odporúčania Komisie v súlade s článkom 104 ods. 6 zmluvy rozhodlo, že v Nemecku existuje nadmerný deficit. Rada konštatovala, že deficit verejných financií dosahoval v roku 2002 výšku 3,7 % HDP, čo je výrazne nad referenčnou hodnotou 3 % HDP uvedenou v zmluve, zatiaľ čo hrubý dlh verejných financií sa očakával na úrovni 60,9 % HDP, čo je mierne nad referenčnou hodnotou 60 % HDP uvedenou v zmluve.

               (2)

               Dňa 21. januára 2003 v súlade s článkom 104 ods. 7 zmluvy a článkom 3 ods. 4 nariadenia Rady (ES) č. 1467/97 zo 7. júla 1997 o urýchľovaní a objasňovaní vykonania postupu pri nadmernom schodku (2) Rada vydala odporúčanie pre Nemecko, aby čo najrýchlejšie odstránilo nadmerný deficit, najneskôr však do roku 2004. Odporúčanie bolo uverejnené. Vzhľadom na výnimočné okolnosti, ktoré vznikli v dôsledku záverov Rady z 25. novembra 2003 a rozhodnutia Európskeho súdneho dvora z 13. júla 2004 (3), mal by sa rok 2005 považovať za relevantnú lehotu na odstránenie nadmerného deficitu.

               (3)

               V súlade s Protokolom o postupe pri nadmernom deficite, ktorý tvorí prílohu k zmluve, Komisia poskytuje údaje pre výkon tohto postupu. Ako súčasť uplatňovania uvedeného protokolu členské štáty oznamujú údaje o dlhu a deficite verejných financií, ako aj o iných súvisiacich ukazovateľoch dvakrát ročne, a to pred 1. aprílom a pred 1. októbrom, v súlade s článkom 4 nariadenia Rady (ES) č. 3605/93 z 22. novembra 1993 o uplatňovaní Protokolu o postupe pri nadmernom schodku, ktorý tvorí prílohu k Zmluve o založení Európskeho spoločenstva (4).

               (4)

               Aktualizované údaje, ktoré poskytla Komisia (Eurostat) na základe predbežného oznámenia vykonaného Nemeckom vo februári 2006, ukázali, že nadmerný deficit sa do roku 2005 neodstránil. Konajúc v súlade s článkom 10 ods. 3 nariadenia (ES) č. 1467/97 a na základe odporúčania Komisie sa Rada 14. marca 2006 rozhodla v súlade s článkom 104 ods. 9 zmluvy okamžite upozorniť Nemecko, aby čo najrýchlejšie, najneskôr však do roku 2007, prijalo opatrenia na zníženie deficitu, ktoré sa pokladajú za nevyhnutné na nápravu situácie nadmerného deficitu (5). Rada konkrétne rozhodla, aby v rokoch 2006 a 2007 Nemecko zabezpečilo kumulatívne zlepšenie cyklicky upraveného salda bez jednorazových a dočasných opatrení najmenej o jeden percentuálny bod.

               (5)

               V súlade s článkom 104 ods. 12 zmluvy sa rozhodnutie Rady o existencii nadmerného deficitu zruší, ak sa podľa názoru Rady v príslušnom členskom štáte odstránil nadmerný deficit.

               (6)

               Na základe údajov, ktoré Komisia (Eurostat) poskytla v súlade s článkom 8g ods. 1 nariadenia (ES) č. 3605/93 po oznámení vykonanom Nemeckom pred 1. aprílom 2007, a na základe predikcie útvarov Komisie z jesene 2007 sú oprávnené tieto závery:

                           —

                           deficit verejných financií sa po zvýšení z 3,7 % HDP v roku 2002 na 4,0 % HDP v roku 2003 znížil na 3,7 % HDP v roku 2004 a naďalej klesal na úroveň 3,2 % HDP v roku 2005, až sa dostal na konečnú úroveň 1,7 % HDP v roku 2006. Táto úroveň je nižšia ako pôvodný cieľ 3,3 % HDP stanovený v aktualizácii programu stability z februára 2006 a oveľa nižšia ako referenčná hodnota deficitu 3 % HDP, a to rok pred konečným termínom stanoveným Radou,

                           —

                           počas predchádzajúcich rokov priaznivých cyklických podmienok si Nemecko nevytvorilo dostatočnú rozpočtovú rezervu, aby mohlo čeliť predĺženému obdobiu spomalenej ekonomickej činnosti od roku 2002 do roku 2005 s priemerným rastom reálneho HDP vo výške 0,5 % za rok. Rozpočet sa neskôr zaťažil sériou znižovania daní vykonávanou do roku 2005, zatiaľ čo vyrovnávajúce opatrenia na strane výdavkov sa vykonávali s určitým oneskorením. Medzi konsolidačné opatrenia patrilo zníženie miezd vo verejnom sektore spojené so znížením počtu zamestnancov, reforma systému zdravotnej starostlivosti v roku 2004, zníženie dotácií a verejných investícií, ale aj skutočnosť, že nízky rast miezd v súkromnom sektore spôsobil zníženie výdavkov v oblasti dôchodkového zabezpečenia. Okrem toho v roku 2006 priame dane, najmä dane súvisiace so ziskami, priniesli podstatne vyššie príjmy, ako naznačoval ekonomický vývoj. Cyklicky upravené saldo bez využitia výrazných jednorazových opatrení sa od roku 2002 zlepšovalo. Odhadované štrukturálne saldo, bez vplyvu jednorazových a iných dočasných opatrení, vyjadrené ako podiel na HDP, sa zlepšilo najmä v roku 2006, keď narástlo skoro o jeden percentuálny bod,

                           —

                           pokiaľ ide o rok 2007, predikcia útvarov Komisie z jari 2007 predpokladá, že deficit sa v roku 2007 zníži na 0,6 % HDP, čo je spôsobené neustále sa zvyšujúcim rastom HDP, a najmä zvýšením sadzieb DPH zo 16 % na 19 % k januáru 2007. Neplánujú sa žiadne jednorazové opatrenia. Nemecké úrady v oznámení z jari 2007 odhadli deficit v roku 2007 na 1,2 % HDP. Okrem toho útvary Komisie očakávajú, že zlepšenie štrukturálneho salda vyjadrené ako podiel na HDP dosiahne v roku 2007 0,75 percentuálneho bodu. Na základe uvedeného sa zdá, že Nemecko splní odporúčanie, aby v rokoch 2006 a 2007 kumulatívne zlepšilo štrukturálne saldo najmenej o jeden percentuálny bod. Ak nedôjde k zmene politiky, predikcie z jari predpokladajú v roku 2008 ďalšie zníženie deficitu na 0,3 % HDP. To značí, že sa deficit dôveryhodným a udržateľným spôsobom znížil pod hranicu 3 % HDP. Pri nezmenenej politike sa v roku 2008 očakáva iba okrajové zníženie štrukturálneho deficitu. Táto skutočnosť by sa mala vnímať v súvislosti s potrebou dosiahnuť pokrok v strednodobom cieli pre stav rozpočtu, ktorým je pre Nemecko vyrovnaný rozpočet v štrukturálnom vyjadrení,

                           —

                           pomer dlhu k HDP stúpol z úrovne 60,3 % v roku 2002 na najvyššiu hodnotu 67,9 % v roku 2005, pričom v roku 2006 sa stabilizoval a podľa predikcie útvarov Komisie z jari 2007 sa očakáva, že ak nedôjde k zmene politiky, klesne v roku 2007 na úroveň 65,4 % a potom do roku 2008 približne na 63,5 %, a tým sa k referenčnej hodnote priblíži rýchlejšie, než sa očakávalo v najnovšej aktualizácii programu stability.

               (7)

               Podľa názoru Rady sa nadmerný deficit v Nemecku odstránil, a preto je potrebné zrušiť rozhodnutie 2003/89/ES,

         PRIJALA TOTO ROZHODNUTIE:
   Článok 1
   Z celkového hodnotenia vyplýva, že nadmerný deficit sa v Nemecku odstránil.
   Článok 2
   Rozhodnutie 2003/89/ES sa preto zrušuje.
   Článok 3
   Toto rozhodnutie je určené Spolkovej republike Nemecko.

      V Luxemburgu 5. júna 2007

            Za Radu

            predseda

         F. TEIXEIRA DOS SANTOS

      (1)  Ú. v. EÚ L 34, 11.2.2003, s. 16.

      (2)  Ú. v. ES L 209, 2.8.1997, s. 6. Nariadenie zmenené a doplnené nariadením (ES) č. 1056/2005 (Ú. v. EÚ L 174, 7.7.2005, s. 5).

      (3)  Vec C-27/04, Komisia Európskych spoločenstiev/Rada Európskej únie, Zb. 2004, s. I-6649.

      (4)  Ú. v. ES L 332, 31.12.1993, s. 7. Nariadenie naposledy zmenené a doplnené nariadením (ES) č. 2103/2005 (Ú. v. EÚ L 337, 22.12.2005, s. 1).

      (5)  Rozhodnutie Rady 2006/344/ES (Ú. v. EÚ L 126, 13.5.2006, s. 20).


title: Rozhodnutie Rady 2009/917/SVV z  30. novembra 2009 o využívaní informačných technológií na colné účely

text:
               10.12.2009

               SK

               Úradný vestník Európskej únie

               L 323/20

      ROZHODNUTIE RADY 2009/917/SVV
   z 30. novembra 2009
   o využívaní informačných technológií na colné účely
   RADA EURÓPSKEJ ÚNIE,
   so zreteľom na Zmluvu o Európskej únii, a najmä jej článok 30 ods. 1 písm. a) a článok 34 ods. 2 písm. c),
   so zreteľom na podnet Francúzskej republiky,
   so zreteľom na stanovisko Európskeho parlamentu (1),
   keďže:

               (1)

               Colné správy sú spolu s ostatnými príslušnými orgánmi na vonkajších hraniciach Spoločenstva a v rámci územia Spoločenstva zodpovedné za prevenciu, vyšetrovanie a trestné stíhanie porušení nielen predpisov Spoločenstva, ale aj vnútroštátnych právnych predpisov.

               (2)

               Nárast nedovoleného obchodovania akéhokoľvek druhu je vážnou hrozbou pre verejné zdravie, morálku a bezpečnosť.

               (3)

               Je potrebné posilniť spoluprácu medzi colnými správami stanovením postupov, podľa ktorých môžu colné správy konať spoločne a vymieňať si osobné a iné údaje týkajúce sa aktivít nedovoleného obchodovania s použitím novej technológie na riadenie a prenos týchto informácií, berúc do úvahy rámcové rozhodnutie Rady 2008/977/SVV z 27. novembra 2008 o ochrane osobných údajov spracúvaných v rámci policajnej a justičnej spolupráce v trestných veciach (2) a zásady uvedené v odporúčaní výboru ministrov Rady Európy č. R(87) 15 zo 17. septembra 1987 o používaní osobných údajov v oblasti polície (ďalej len „odporúčanie č. R(87) 15“).

               (4)

               Je tiež potrebné zvýšiť komplementárnosť s činnosťami uskutočňovanými na úrovni spolupráce s Európskym policajným úradom (Europol) a Európskou jednotkou pre justičnú spoluprácu (Eurojust) tým, že sa týmto orgánom umožní prístup k údajom colného informačného systému vrátane identifikačnej databázy colných spisov tak, aby mohli plniť úlohy v rámci svojho mandátu.

               (5)

               Prístup do colného informačného systému na účely konzultácie by mal umožňovať Europolu krížovo porovnať informácie získané inými prostriedkami s informáciami v uvedených databázach, identifikovať nové prepojenia, ktoré dosiaľ nebolo možné odhaliť, a získať tak komplexnejšiu analýzu. Prístup do identifikačnej databázy colných spisov na účely konzultácie by mal umožňovať Europolu odhaliť prípady prepojené s vyšetrovanými prípadmi, o ktorých Europol dosiaľ nemal informácie a ktorých rozmer prekračuje rámec Európskej únie.

               (6)

               Prístup do colného informačného systému na účely konzultácie by mal umožňovať Europolu získať čerstvé informácie, ktoré sú potrebné pre presný počiatočný popis situácie umožňujúci identifikovať a prekonávať právne prekážky a dosahovať lepšie výsledky v trestnom stíhaní. Prístup do identifikačnej databázy colných spisov na účely konzultácie by mal umožňovať Europolu získať informácie o prebiehajúcich a ukončených vyšetrovaniach v rozličných členských štátoch a zvýšiť tak podporu súdnych orgánom v členských štátoch.

               (7)

               Keďže colné správy musia v rámci svojej každodennej práce uplatňovať tak ustanovenia Spoločenstva, ako aj ustanovenia, ktoré nie sú ustanoveniami Spoločenstva, je potrebné zabezpečiť, aby sa ustanovenia týkajúce sa vzájomnej pomoci a administratívnej spolupráce vypracúvali súbežne. Je preto potrebné zohľadniť ustanovenia týkajúce sa colného informačného systému a identifikačnej databázy colných spisov podľa nariadenia (ES) č. 766/2008 (3).

               (8)

               Členské štáty sú si vedomé výhody, ktorú plné využitie identifikačnej databázy colných spisov prinesie v kontexte koordinácie a posilnenia boja proti cezhraničnej trestnej činnosti, a zaväzujú sa preto vkladať údaje do tejto databázy v najväčšej možnej miere.

               (9)

               Skúsenosti získané od nadobudnutia platnosti Dohovoru o využívaní informačných technológií na colné účely z 26. júla 1995 (4) („ďalej len „dohovor o CIS““) poukazujú na to, že využívanie colného informačného systému len na účely pozorovania a podávania hlásení, skrytého sledovania alebo osobitných kontrol neumožňuje úplne dosiahnuť cieľ systému, ktorým je napomáhať predchádzanie, vyšetrovanie a stíhanie závažných porušení vnútroštátnych právnych predpisov.

               (10)

               Najvyšším predstaviteľom by pri definovaní projektov, cieľov a politiky boja proti podvodom, plánovaní činností a vynakladaní potrebných zdrojov na dosiahnutie operačných cieľov mala pomôcť strategická analýza.

               (11)

               Operačná analýza činností, prostriedkov a zámerov niektorých osôb alebo podnikov, ktoré nedodržiavajú, alebo sa zdá, že nedodržiavajú vnútroštátne právne predpisy, by mala pomôcť colným orgánom prijať v konkrétnych prípadoch vhodné opatrenia na dosiahnutie cieľov v oblasti boja proti podvodom.

               (12)

               Dohovor o CIS by sa mal preto nahradiť.

               (13)

               Toto rozhodnutie rešpektuje základné práva a dodržiava zásady uznávané Chartou základných práv Európskej únie.

               (14)

               Toto rozhodnutie nebráni členským štátom uplatňovať svoje ústavné pravidlá týkajúce sa prístupu verejnosti k úradným dokumentom,

         ROZHODLA TAKTO:
   KAPITOLA I

      ZRIADENIE COLNÉHO INFORMAČNÉHO SYSTÉMU

   Článok 1
   1.   Týmto sa zriaďuje spoločný automatizovaný informačný systém na colné účely (ďalej len „colný informačný systém“ alebo „systém“).
   2.   Cieľom colného informačného systému je v súlade s týmto rozhodnutím pomáhať pri predchádzaní, vyšetrovaní a stíhaní závažných porušení vnútroštátnych právnych predpisov rýchlejším poskytovaním údajov, čím sa zvýši účinnosť postupov spolupráce a kontroly colných správ členských štátov.
   KAPITOLA II

      VYMEDZENIE POJMOV

   Článok 2
   Na účely tohto rozhodnutia:

               1.

               „vnútroštátne právne predpisy“ sú ustanovenia zákonov alebo iných právnych predpisov členského štátu, ktorých uplatňovanie patrí do celej alebo čiastočnej právomoci colnej správy tohto štátu, pokiaľ ide o:

                           a)

                           pohyb tovaru, na ktorý sa vzťahujú opatrenia zákazu, obmedzenia alebo kontroly, a najmä tým opatreniam, ktoré sú uvedené v článkoch 30 a 296 Zmluvy o založení Európskeho spoločenstva (ďalej len „zmluva ES“);

                           b)

                           opatrenia na kontrolu pohybu peňažných prostriedkov v hotovosti v rámci Spoločenstva, keď sa tieto opatrenia prijímajú v súlade s článkom 58 zmluvy ES;

                           c)

                           prevod, odňatie, zatajenie alebo ukrytie majetku alebo príjmov, ktoré sa priamo alebo nepriamo nadobudli alebo získali z nezákonného medzinárodného obchodovania s drogami alebo porušením:

                                       i)

                                       zákonov, iných právnych predpisov alebo správnych opatrení členského štátu, ktorých uplatňovanie patrí do výlučnej alebo čiastočnej právomoci colnej správy daného členského štátu, pokiaľ ide o cezhraničný pohyb tovaru, na ktorý sa vzťahujú opatrenia zákazu, obmedzenia alebo kontroly, a najmä opatrenia uvedené v článkoch 30 a 296 zmluvy ES, a ktorý podlieha neharmonizovaným spotrebným daniam;

                                       ii)

                                       súboru ustanovení Spoločenstva a ustanovení, ktoré boli prijaté v súvislosti s vykonávaním právnych predpisov Spoločenstva upravujúcich dovoz, vývoz, tranzit a prítomnosť tovaru, ktorý je predmetom obchodu medzi členskými štátmi a tretími krajinami, ako aj medzi členskými štátmi v prípade tovaru, ktorý nemá status Spoločenstva v zmysle článku 23 zmluvy ES, alebo tovaru podrobenému dodatočnej kontrole či vyšetrovaniu s cieľom stanovenia statusu Spoločenstva;

                                       iii)

                                       súboru ustanovení prijatých na úrovni Spoločenstva v rámci spoločnej poľnohospodárskej politiky a osobitné pravidlá prijať vzhľadom na tovar, ktorý je výsledkom spracovania poľnohospodárskych výrobkov, alebo

                                       iv)

                                       súboru ustanovení prijatých na úrovni Spoločenstva, pokiaľ ide o harmonizované spotrebné dane a daň z pridanej hodnoty pri dovoze, ako aj súboru vnútroštátnych ustanovení, ktorými sa vykonávajú, alebo ktoré sa použili v tomto rámci;

               2.

               „osobné údaje“ sú akékoľvek informácie týkajúce sa určenej alebo určiteľnej fyzickej osoby (dotknutej osoby), pričom určená osoba je osoba, ktorú možno priamo alebo nepriamo identifikovať najmä pomocou identifikačného čísla alebo jedného alebo viacerých faktorov špecifických pre jej fyzickú, fyziologickú, duševnú, ekonomickú, kultúrnu alebo sociálnu identitu;

               3.

               „poskytujúci členský štát“ je členský štát, ktorý vkladá údaje do colného informačného systému;

               4.

               „operačná analýza“ je analýza operácií, ktoré sú alebo sa javia ako porušenie vnútroštátnych právnych predpisov, a ktorá pozostáva z vykonávania týchto krokov:

                           a)

                           získavanie informácií vrátane osobných údajov;

                           b)

                           vyhodnotenie dôveryhodnosti zdroja informácií a samotných informácií;

                           c)

                           vyhľadávanie, metodické určovanie a výklad vzťahov medzi týmito informáciami alebo medzi týmito informáciami a inými významnými údajmi;

                           d)

                           formulácia záverov, hypotéz alebo odporúčaní, ktoré môžu byť priamo využité ako informácie o rizikách príslušnými orgánmi na predchádzanie a odhaľovanie iných operácií porušujúcich vnútroštátne právne predpisy a/alebo na presnú identifikáciu osôb alebo podnikov zapojených do týchto operácií;

               5.

               „strategická analýza“ je vyhľadávanie a určenie všeobecných tendencií porušovania vnútroštátnych právnych predpisov prostredníctvom zhodnotenia hrozby, rozsahu a vplyvu niektorých foriem operácií, ktoré sú v rozpore s vnútroštátnymi právnymi predpismi s cieľom určenia priorít, lepšieho pochopenia skúmaného javu alebo hrozby, preorientovania činností na predchádzanie a odhaľovanie podvodov a opätovného posúdenia organizácie útvarov. Na strategickú analýzu je možné využiť len tie údaje, z ktorých boli odstránené osobné údaje.

         KAPITOLA III

      FUNGOVANIE A POUŽÍVANIE COLNÉHO INFORMAČNÉHO SYSTÉMU

   Článok 3
   1.   Colný informačný systém sa skladá z ústrednej databázy, ktorá je prístupná prostredníctvom terminálov v každom členskom štáte. Obsahuje výlučne údaje vrátane osobných údajov potrebné na dosiahnutie svojho cieľa, ako je stanovený v článku 1 ods. 2, pričom tieto údaje sú zoskupené v nasledovných kategóriách:

               a)

               tovar;

               b)

               dopravné prostriedky;

               c)

               podniky;

               d)

               osoby;

               e)

               trendy v oblasti podvodov;

               f)

               dostupnosť odborných znalostí;

               g)

               zadržaný, zaistený alebo zhabaný tovar;

               h)

               zadržané, zaistené alebo zhabané peňažné prostriedky v hotovosti.

         2.   Komisia zabezpečuje technické riadenie infraštruktúry colného informačného systému v súlade s pravidlami ustanovenými vo vykonávacích opatreniach prijatých Radou.
   Komisia podáva správy o riadení výboru uvedenému v článku 27.
   3.   Komisia oznamuje uvedenému výboru praktické opatrenia prijaté na účely technického riadenia.
   Článok 4
   1.   Členské štáty určia údaje, ktoré sa vložia do colného informačného systému, a ktoré zodpovedajú každej z kategórií uvedených v článku 3 ods. 1 do takej miery, do akej je to potrebné na dosiahnutie cieľa systému. V kategórii uvedenej v článku 3 ods. 1 písm. e) sa nesmú v žiadnom prípade vkladať osobné údaje.
   2.   Pokiaľ ide o kategórie uvedené v článku 3 ods. 1 písm. a) až d), do systému sa môžu vložiť len tieto informácie o osobách:

               a)

               priezvisko, rodné priezvisko, mená, predchádzajúce priezviská a pseudonymy;

               b)

               dátum a miesto narodenia;

               c)

               štátna príslušnosť;

               d)

               pohlavie;

               e)

               číslo, miesto a deň vydania dokladov totožnosti (cestovné pasy, občianske preukazy, vodičské preukazy);

               f)

               adresa;

               g)

               akékoľvek zvláštne objektívne a trvalé telesné znaky;

               h)

               dôvod na vloženie údajov;

               i)

               navrhované opatrenia;

               j)

               varovný kód upozorňujúci na skutočnosť, že daná osoba bola ozbrojená, použila násilie alebo bola na úteku;

               k)

               evidenčné číslo dopravného prostriedku.

         3.   Pokiaľ ide o kategóriu uvedenú v článku 3 ods. 1 písm. f), informácie o osobách vložené do systému sú obmedzené na priezviská a mená expertov.
   4.   Pokiaľ ide o kategórie uvedené v článku 3 ods. 1 písm. g) a h), do systému sa môžu vložiť len tieto informácie o osobách:

               a)

               priezvisko, rodné priezvisko, mená, predchádzajúce priezviská a pseudonymy;

               b)

               dátum a miesto narodenia;

               c)

               štátna príslušnosť;

               d)

               pohlavie;

               e)

               adresa.

         5.   V žiadnom prípade sa do colného informačného systému nevkladajú osobné údaje uvedené v článku 6 rámcového rozhodnutia 2008/977/SVV.
   Článok 5
   1.   Údaje uvedené v kategóriách článku 3 ods. 1 písm. a) až g) sa vkladajú do colného informačného systému len na účely pozorovania a podávania správ, skrytého sledovania, osobitných kontrol a strategickej alebo operačnej analýzy.
   Údaje uvedené v kategórii článku 3 ods. 1 písm. h) sa vkladajú do colného informačného systému len na účely strategickej alebo operačnej analýzy.
   2.   Na účely činností uvedených v odseku 1 možno osobné údaje v rámci ktorejkoľvek z kategórií uvedených v článku 3 ods. 1 vložiť do colného informačného systému len vtedy, ak možno najmä na základe predchádzajúcich protiprávnych činností reálne predpokladať, že daná osoba vážne porušila, porušuje alebo poruší vnútroštátne právne predpisy.
   Článok 6
   1.   Ak sa uskutočňujú činnosti uvedené v článku 5 ods. 1, možno vcelku alebo po častiach zozbierať a odovzdať poskytujúcemu členskému štátu nasledujúce informácie:

               i)

               skutočnosť, že hlásený tovar, dopravný prostriedok, podnik alebo osoba boli nájdené;

               ii)

               miesto, čas a dôvod kontroly;

               iii)

               trasa a cieľ cesty;

               iv)

               osoby sprevádzajúce danú osobu alebo cestujúci v dopravnom prostriedku;

               v)

               použité dopravné prostriedky;

               vi)

               prepravované predmety;

               vii)

               okolnosti, za ktorých boli tovar, dopravné prostriedky, podnik alebo osoba nájdené.

         Ak sa tieto informácie zbierajú v priebehu skrytého sledovania, musí sa zabezpečiť, aby nebola ohrozená skrytá povaha tohto sledovania.
   2.   Ak ide o osobitné kontroly uvedené v článku 5 ods. 1, osoby, dopravné prostriedky a predmety môžu byť prehľadané v rozsahu, ktorý je prípustný a v súlade so zákonmi, inými právnymi predpismi a správnymi opatreniami členského štátu, v ktorom sa prehliadka uskutočňuje. Ak právo členského štátu nepripúšťa osobitnú kontrolu, tento členský štát ju automaticky upraví na pozorovanie a podávanie správ alebo skryté sledovanie.
   Článok 7
   1.   Priamy prístup k údajom vloženým do colného informačného systému je vyhradený vnútroštátnym orgánom, ktoré určí každý členský štát. Týmito vnútroštátnymi orgánmi sú colné správy, ale môžu sem patriť aj iné orgány príslušné na základe zákonov, iných právnych predpisov a správnych opatrení príslušného členského štátu s cieľom dosiahnuť cieľ stanovený v článku 1 ods. 2.
   2.   Každý členský štát zasiela ostatným členským štátom a výboru uvedenému v článku 27 zoznam určených príslušných orgánov v súlade s odsekom 1 tohto článku, ktoré sú oprávnené mať priamy prístup k colnému informačnému systému, pričom pri každom orgáne sa uvedie, ku ktorým údajom môže mať prístup a na aké účely.
   3.   Odchylne od ustanovení odsekov 1 a 2 môže Rada jednomyseľným rozhodnutím povoliť prístup k colnému informačnému systému medzinárodným alebo regionálnym organizáciám. Rada pri prijímaní takéhoto rozhodnutia zohľadní všetky existujúce vzájomné dohody, ako aj každé stanovisko spoločného dozorného orgánu uvedeného v článku 25, pokiaľ ide o primeranosť opatrení na ochranu údajov.
   Článok 8
   1.   Členské štáty, Europol a Eurojust môžu použiť údaje získané z colného informačného systému iba na dosiahnutie cieľa stanoveného v článku 1 ods. 2. Môžu ich však použiť aj na administratívne alebo iné účely s predchádzajúcim súhlasom členského štátu, ktorý údaje do tohto systému vložil, a pokiaľ dodržia podmienky uložené týmto členským štátom. Toto iné použitie musí byť v súlade so zákonmi, inými právnymi predpismi a správnymi opatreniami členského štátu, ktorý ich chce používať v súlade s článkom 3 ods. 2 rámcového rozhodnutia 2008/977/SVV, a mal by brať do úvahy zásadu 5.2.i odporúčania č. R(87) 15.
   2.   Bez toho, aby boli dotknuté odseky 1 a 4 tohto článku, článok 7 ods. 3 a články 11 a 12, údaje získané z colného informačného systému budú v každom členskom štáte používať iba vnútroštátne orgány určené daným členským štátom, ktoré sú príslušné v súlade so zákonmi, inými právnymi predpismi a správnymi opatreniami tohto členského štátu konať tak, aby sa dosiahol cieľ stanovený v článku 1 ods. 2.
   3.   Každý členský zašle ostatným členským štátom a výboru uvedenému v článku 27 zoznam príslušných orgánov, ktoré určil podľa odseku 2 tohto článku.
   4.   Údaje získané z colného informačného systému po predchádzajúcom súhlase členského štátu, ktorý ich do tohto systému vložil, a pokiaľ sú dodržané podmienky uložené týmto členským štátom, sa môžu odovzdať na použitie iným vnútroštátnym orgánom ako tým, ktoré sú určené podľa odseku 2 tohto článku, tretím krajinám a medzinárodným alebo regionálnym organizáciám, ktoré ich chcú používať. Každý členský štát prijme osobitné opatrenia na zaistenie bezpečnosti týchto údajov, keď sa odovzdávajú úradom nachádzajúcim sa mimo jeho územia. Podrobnosti o týchto opatreniach sa musia oznámiť spoločnému dozornému orgánu uvedenému v článku 25.
   Článok 9
   1.   Vloženie údajov do colného informačného systému upravujú zákony, iné právne predpisy a správne opatrenia poskytujúceho členského štátu, pokiaľ sa v tomto rozhodnutí neuvedú prísnejšie ustanovenia.
   2.   Na použitie údajov získaných z colného informačného systému vrátane vykonania akýchkoľvek činností podľa článku 5 ods. 1, ktoré navrhol poskytujúci členský štát, sa vzťahujú zákony, iné právne predpisy a správne opatrenia členského štátu používajúceho tieto údaje, pokiaľ sa v tomto rozhodnutí neuvedú prísnejšie ustanovenia.
   Článok 10
   1.   Každý členský štát určí príslušný colný orgán, ktorý v tomto členskom štáte zodpovedá za colný informačný systém.
   2.   Orgán uvedený v odseku 1 zodpovedá za správne fungovanie colného informačného systému v členskom štáte a prijíma opatrenia nevyhnutné na zabezpečenie dodržiavania tohto rozhodnutia.
   3.   Členské štáty sa navzájom informujú o orgáne uvedenom v odseku 1.
   Článok 11
   1.   Europol má v rámci svojho mandátu a na účely plnenia svojich úloh právo na prístup k údajom vloženým do colného informačného systému v súlade s článkom 1, článkami 3 až 6 a článkami 15 až 19 a právo ich vyhľadávať.
   2.   Ak Europol pri vyhľadávaní zistí, že existuje zhoda medzi informáciami spracúvanými Europolom a záznamom v colnom informačnom systéme, informuje členský štát, ktorý záznam vytvoril, prostredníctvom kanálov vymedzených v rozhodnutí Rady 2009/371/SVV zo 6. apríla 2009 o zriadení Európskeho policajného úradu (Europol) (5).
   3.   Používanie informácií získaných pri vyhľadávaní v colnom informačnom systéme podlieha súhlasu členského štátu, ktorý vložil údaje do systému. Ak tento členský štát s použitím takýchto informácií súhlasí, ich spracovanie sa riadi rozhodnutím 2009/371/SVV. Europol môže odovzdávať takéto informácie tretím krajinám alebo tretím orgánom iba so súhlasom členského štátu, ktorý údaje do systému vložil.
   4.   Europol môže od dotknutých členských štátov požadovať ďalšie informácie v súlade s rozhodnutím 2009/371/SVV.
   5.   Bez toho, aby boli dotknuté odseky 3 a 4, Europol nesmie spájať časti colného informačného systému, ku ktorým má prístup, s počítačovým systémom na zber a spracúvanie údajov, ktorý prevádzkuje Europol alebo ktorý existuje v rámci Europolu, ani prenášať údaje v ňom obsiahnuté do takéhoto počítačového systému, ani sťahovať alebo inak kopírovať akékoľvek časti colného informačného systému.
   Europol obmedzí prístup k údajom v colnom informačnom systéme na riadne oprávnených zamestnancov Europolu.
   Europol umožní spoločnému dozornému orgánu zriadenému podľa článku 34 rozhodnutia 2009/371/SVV kontrolovať činnosti Europolu pri výkone jeho práva na prístup k údajom vloženým do colného informačného systému a na ich vyhľadávanie.
   6.   Žiadne ustanovenie tohto článku sa nesmie vykladať tak, aby ním boli dotknuté ustanovenia rozhodnutia 2009/371/SVV týkajúce sa ochrany údajov a zodpovednosti za neoprávnené alebo nesprávne spracúvanie týchto údajov zamestnancami Europolu alebo aby ním boli dotknuté právomoci spoločného dozorného orgánu zriadeného podľa uvedeného rozhodnutia.
   Článok 12
   1.   Národní členovia Eurojustu, ich zástupcovia, asistenti a osobitne poverený personál majú v rámci svojho mandátu a pri plnení úloh Eurojustu právo na prístup k údajom vloženým do colného informačného systému v súlade s článkom 1, článkami 3 až 6 a článkami 15 až 19, a právo ich vyhľadávať.
   2.   Ak národný člen Eurojustu, jeho zástupca, asistent alebo osobitne poverený zamestnanec pri vyhľadávaní zistí, že existuje zhoda medzi informáciami spracúvanými Eurojustom a záznamom v colnom informačnom systéme, informuje o ňom členský štát, ktorý záznam vytvoril. Informácie získané pri takomto vyhľadávaní sa môžu oznámiť tretím krajinám alebo tretím orgánom iba so súhlasom členského štátu, ktorý vytvoril záznam.
   3.   Žiadne ustanovenie tohto článku sa nesmie vykladať tak, aby ním boli dotknuté ustanovenia rozhodnutia Rady 2009/426/SVV zo 16. decembra 2008 o posilnení Eurojustu, ktorým sa mení a dopĺňa rozhodnutie 2002/187/SVV, ktorým sa zriaďuje Eurojust, s cieľom posilniť boj proti závažným formám trestnej činnosti (6) týkajúce sa ochrany údajov a zodpovednosti za neoprávnené alebo nesprávne spracúvanie týchto údajov národnými členmi Eurojustu, ich zástupcami, asistentmi alebo osobitne povereným personálom, alebo aby ním boli dotknuté právomoci spoločného dozorného orgánu zriadeného podľa uvedeného rozhodnutia.
   4.   Žiadne časti colného informačného systému, ku ktorým majú prístup národní členovia Eurojustu, ich zástupcovia, asistenti a osobitne poverený personál, sa nemôžu spájať s počítačovým systémom na zber a spracúvanie údajov, ktorý prevádzkuje Eurojust alebo ktorý existuje v rámci Eurojustu, ani prenášať údaje obsiahnuté v uvedenom systéme do takýchto počítačových systémov, ani sa nesmú „downloadovať“ žiadne časti colného informačného systému.
   5.   Prístup k údajom vloženým do colného informačného systému sa obmedzuje na národných členov Eurojustu, ich zástupcov asistentov a osobitne poverený personál a nevzťahuje sa na zamestnancov Eurojustu.
   KAPITOLA IV

      ZMENA ÚDAJOV

   Článok 13
   1.   Iba poskytujúci členský štát má právo meniť, dopĺňať, opravovať alebo vymazávať údaje, ktoré vložil do colného informačného systému.
   2.   Ak poskytujúci členský štát zistí alebo je upozornený na to, že údaje, ktoré vložil, sú vecne nesprávne, prípadne sa vložili alebo sú uchovávané v systéme v rozpore s týmto rozhodnutím, zmení, doplní, opraví alebo vymaže tieto údaje podľa potreby a následne to oznámi ostatným členským štátom, Europolu a Eurojustu.
   3.   Ak má jeden z členských štátov, Europol alebo Eurojust dôkaz, že určitý prvok údaja je vecne nesprávny, prípadne sa vložil do colného informačného systému alebo je v ňom uložený v rozpore s týmto rozhodnutím, čo najskôr to oznámi poskytujúcemu členskému štátu. Tento skontroluje príslušné údaje a v prípade potreby bezodkladne opraví alebo vymaže daný prvok. Poskytujúci členský štát oznámi ostatným členským štátom, Europolu a Eurojustu každú uskutočnenú opravu alebo vymazanie.
   4.   Ak pri vkladaní údajov do colného informačného systému členský štát zistí, že jeho správa je v rozpore s predchádzajúcou správou z hľadiska obsahu alebo navrhnutej činnosti, bezodkladne to oznámi členskému štátu, ktorý vypracoval túto predchádzajúcu správu. Tieto dva členské štáty sa potom usilujú vzniknutú záležitosť vyriešiť. V prípade nezhody sa uchová prvá správa, no tie prvky novej správy, ktoré nie sú v rozpore s prvou správou, sa vložia do colného informačného systému.
   5.   Pokiaľ sa v tomto rozhodnutí neustanovuje inak, ak v ktoromkoľvek členskom štáte súd alebo iný príslušný orgán podliehajúci tomuto členskému štátu prijme konečné rozhodnutie ohľadne zmeny, doplnenia, opravy alebo vymazania údajov v colnom informačnom systéme, členské štáty sú navzájom viazané toto rozhodnutie vykonať. V prípade rozporu medzi takýmito rozhodnutiami súdov alebo iných príslušných orgánov vrátane rozhodnutí uvedených v článku 23 ods. 1 týkajúceho sa opravy alebo vymazania údajov, členský štát, ktorý vložil predmetné údaje, ich zo systému vymaže.
   KAPITOLA V

      UCHOVÁVANIE ÚDAJOV

   Článok 14
   1.   Údaje vložené do colného informačného systému sa uchovávajú iba na čas nevyhnutný na dosiahnutie účelu, na ktorý boli do neho vložené. Potrebu ich uchovávania posudzuje najmenej raz ročne poskytujúci členský štát.
   2.   Poskytujúci členský štát môže počas tohto posudzovacieho obdobia rozhodnúť, že uchová údaje do nasledujúceho posúdenia, ak je ich uchovanie potrebné na účely, na ktoré boli do systému vložené. Bez toho, aby boli dotknuté články 22 a 23, ak sa neprijme rozhodnutie o uchovaní údajov, údaje sa automaticky presunú do tej časti colného informačného systému, ku ktorej je prístup obmedzený v súlade s odsekom 4 tohto článku.
   3.   Colný informačný systém mesiac vopred automaticky informuje poskytujúci členský štát o plánovanom presune údajov uchovávaných v colnom informačnom systéme podľa odseku 2.
   4.   Údaje presunuté v súlade s odsekom 2 tohto článku sa naďalej uchovávajú v colnom informačnom systéme jeden rok, ale bez toho, aby boli dotknuté články 22 a 23, sú prístupné iba zástupcovi výboru uvedenému v článku 27 alebo dozorným orgánom uvedeným v článku 24 a článku 25 ods. 1. Počas tejto doby môžu nahliadnuť do údajov iba na účely kontroly ich správnosti a zákonnosti, pričom po jeho uplynutí sa tieto údaje musia vymazať.
   KAPITOLA VI

      VYTVORENIE IDENTIFIKAČNEJ DATABÁZY COLNÝCH SPISOV

   Článok 15
   1.   Colný informačný systém zahŕňa okrem údajov uvedených v článku 3 aj údaje, na ktoré sa vzťahuje táto kapitola, nachádzajúce sa v osobitnej databáze (ďalej len „identifikačná databáza colných spisov“). Bez toho, aby boli dotknuté ustanovenia tejto kapitoly a kapitol VII a VIII, všetky ustanovenia tohto rozhodnutia sa vzťahujú aj na identifikačnú databázu colných spisov. V takých prípadoch sa však neuplatňuje výnimka v článku 21 ods. 2.
   2.   Cieľom identifikačnej databázy colných spisov je umožniť príslušným orgánom členských štátov zodpovedným za colné vyšetrovanie a určeným v súlade s článkom 7, ktoré začínajú alebo vedú vyšetrovanie v prípade jednej alebo viacerých osôb alebo podnikov, a Europolu a Eurojustu identifikovať príslušné orgány ostatných členských štátov, ktoré vo veci dotknutých osôb alebo podnikov vedú alebo viedli vyšetrovanie, aby prostredníctvom informácií o existencii vyšetrovacích spisov dosiahli ciele uvedené v článku 1 ods. 2.
   3.   Každý členský štát zasiela na účely identifikačnej databázy colných spisov ostatným členským štátom, Europolu, Eurojustu a výboru uvedenému v článku 27 zoznam závažných porušení svojich vnútroštátnych právnych predpisov.
   Tento zoznam obsahuje len porušenia, za ktoré môže byť uložený:

               a)

               trest odňatia slobody alebo ochranné opatrenie obmedzujúce slobodu s hornou hranicou trestnej sadzby najmenej 12 mesiacov alebo

               b)

               pokuta vo výške najmenej 15 000 EUR.

         4.   Ak členský štát, ktorý vyhľadáva údaje v identifikačnej databáze colných spisov, vyžaduje rozsiahlejšie informácie o zaregistrovaných vyšetrovacích spisoch týkajúcich sa osôb alebo podnikov, obráti sa na základe platných nástrojov o vzájomnej pomoci so žiadosťou o pomoc na členský štát, ktorý poskytol informácie.
   KAPITOLA VII

      FUNGOVANIE A VYUŽÍVANIE IDENTIFIKAČNEJ DATABÁZY COLNÝCH SPISOV

   Článok 16
   1.   Údaje z vyšetrovacích spisov sa do identifikačnej databázy colných spisov vkladajú len na účely uvedené v článku 15 ods. 2. Tieto údaje sa vzťahujú iba na tieto kategórie:

               a)

               osoba alebo podnik, ktoré sú alebo boli predmetom vyšetrovania vedeného príslušným orgánom členského štátu a:

                           i)

                           ktoré sú v súlade s vnútroštátnym právom príslušného členského štátu podozrivé z páchania, spáchania alebo z účasti na spáchaní činu, ktorý viedol alebo vedie k závažnému porušeniu vnútroštátnych právnych predpisov;

                           ii)

                           v prípade ktorých bolo preukázané, že takéto porušenie spáchali, alebo

                           iii)

                           ktorým bola uložená správna alebo justičná sankcia za takéto porušenie;

               b)

               oblasť, ktorej sa týka vyšetrovací spis;

               c)

               názov, štátna príslušnosť a kontaktné údaje orgánu členského štátu, ktorý sa zaoberá prípadom, spolu s číslom spisu.

         Údaje uvedené v písmenách a) až c) sa vkladajú do záznamu údajov osobitne pre každú osobu alebo podnik. Vytváranie odkazov medzi týmito údajmi nie je povolené.
   2.   Osobné údaje uvedené v odseku 1 písm. a) pozostávajú iba z týchto údajov:

               a)

               pre osoby: priezvisko, rodné priezvisko, mená, predchádzajúce priezviská a pseudonymy, dátum a miesto narodenia, štátna príslušnosť a pohlavie;

               b)

               pre podniky: obchodné meno, názov používaný v obchodnom styku, adresa, identifikačné číslo pre DPH a identifikačné číslo na účely spotrebnej dane.

         3.   Údaje sa vkladajú na obmedzené obdobie v súlade s článkom 19.
   Článok 17
   Členský štát nie je povinný v konkrétnom prípade vkladať údaje uvedené v článku 16, ak a pokým by takýto záznam mohol narušiť verejný poriadok alebo iné základné záujmy, predovšetkým pokiaľ by to predstavovalo bezprostredné a závažné ohrozenie jeho verejnej bezpečnosti alebo verejnej bezpečnosti iného členského štátu alebo tretej krajiny; alebo ak by boli ohrozené iné základné záujmy rovnocenného významu; alebo ak by takéto záznamy predstavovali závažné porušenie práv jednotlivcov alebo by ohrozili prebiehajúce vyšetrovanie.
   Článok 18
   1.   Vkladanie údajov do identifikačnej databázy colných spisov a nahliadnutie do nich je vyhradené výlučne orgánom uvedeným v článku 15 ods. 2.
   2.   Každé nahliadnutie do identifikačnej databázy colných spisov sa vzťahuje na tieto osobné údaje:

               a)

               pre osoby: krstné meno a/alebo priezvisko a/alebo rodné priezvisko a/alebo predchádzajúce priezviská a/alebo pseudonymy a/alebo dátum narodenia;

               b)

               pre podniky: obchodné meno a/alebo názov používaný v obchodnom styku a/alebo adresa a/alebo identifikačné číslo pre DPH a/alebo identifikačné číslo na účely spotrebnej dane.

         KAPITOLA VIII

      LEHOTA NA UCHOVÁVANIE ÚDAJOV V IDENTIFIKAČNEJ DATABÁZE COLNÝCH SPISOV

   Článok 19
   1.   Lehoty na uchovávanie údajov sa ustanovujú v súlade so zákonmi, inými právnymi predpismi a správnymi opatreniami členského štátu, ktorý ich vložil. Nasledujúce lehoty, ktoré začínajú plynúť dňom vloženia údajov do vyšetrovacieho spisu, sa nesmú prekročiť:

               a)

               údaje o spisoch týkajúcich sa prebiehajúceho vyšetrovania sa neuchovávajú dlhšie ako tri roky, pokiaľ sa počas uvedenej lehoty nezistilo žiadne porušenie. Pred uplynutím trojročnej lehoty sa údaje musia vymazať, ak uplynulo 12 mesiacov od posledného vyšetrovacieho úkonu;

               b)

               údaje o spisoch týkajúcich sa vyšetrovania, ktoré viedlo k zisteniu porušenia, ale doposiaľ neviedlo k rozsudku o uložení trestu alebo k uloženiu peňažnej sankcie, sa neuchovávajú dlhšie ako šesť rokov;

               c)

               údaje o spisoch týkajúcich sa vyšetrovania, ktoré viedlo k rozsudku o uložení trestu alebo uloženiu peňažnej sankcie, sa neuchovávajú dlhšie ako desať rokov.

         2.   Ak sa v akomkoľvek štádiu vyšetrovania podľa odseku 1 písm. a) až c) vyvráti v zmysle zákonov a iných právnych predpisov poskytujúceho členského štátu podozrenie osoby alebo podniku v zmysle článku 16, ihneď sa vymažú všetky údaje týkajúce sa tejto osoby alebo tohto podniku.
   3.   Z identifikačnej databázy colných spisov sa automaticky vymažú údaje, hneď ako sa prekročia lehoty uchovávania uvedené v odseku 1.
   KAPITOLA IX

      OCHRANA OSOBNÝCH ÚDAJOV

   Článok 20
   Ak sa v tomto rozhodnutí neustanovuje inak, na ochranu výmeny údajov v súlade s týmto rozhodnutím sa uplatňuje rámcové rozhodnutie 2008/977/SVV.
   Článok 21
   1.   Údaje možno kopírovať iba na technické účely za predpokladu, že toto kopírovanie je nevyhnutné na priame vyhľadávanie orgánmi uvedenými v článku 7.
   2.   Pokiaľ článok 8 ods. 1 neustanovuje inak, osobné údaje vložené inými členskými štátmi nie je možné z colného informačného systému kopírovať do iných vnútroštátnych dátových súborov, s výnimkou prípadov kopírovania do systémov riadenia rizika, ktoré slúžia na usmernenie colných kontrol na vnútroštátnej úrovni, alebo kopírovania do systému operačnej analýzy, ktorý umožňuje koordináciu činností. Takéto kópie sa môžu vytvárať v rozsahu potrebnom pre konkrétne prípady alebo vyšetrovanie.
   3.   V dvoch prípadoch výnimiek uvedených v odseku 2 len analytici poverení vnútroštátnymi orgánmi každého členského štátu sú splnomocnení spracúvať osobné údaje z colného informačného systému, a to v rámci systému riadenia rizika, ktorý slúži na usmerňovanie colných kontrol vnútroštátnymi orgánmi alebo v rámci systému operačnej analýzy, ktorý umožňuje koordináciu činností.
   4.   Každý členský štát zasiela ostatným členským štátom a výboru uvedenému v článku 27 zoznam útvarov riadenia rizika, do ktorých patria analytici oprávnení podľa odseku 3 tohto článku kopírovať a spracúvať osobné údaje vložené do colného informačného systému.
   5.   Osobné údaje, ktoré sú skopírované z colného informačného systému, sa uchovávajú len dovtedy, kým je to nevyhnutné na dosiahnutie cieľa, v súvislosti s ktorým boli skopírované. Členský štát, ktorý údaje skopíroval, najmenej raz za rok preskúma potrebu ich uchovávania. Údaje sa nesmú uchovávať dlhšie ako desať rokov. Osobné údaje, ktoré nie sú potrebné na pokračovanie v operačnej analýze sa bezodkladne vymažú alebo sa z nich odstránia identifikačné prvky.
   Článok 22
   Ak ide o osobné údaje v colnom informačnom systéme, práva osôb, a najmä ich práva na prístup k údajom, opravu, vymazanie alebo zablokovanie sa vykonávajú v súlade so zákonmi, inými právnymi predpismi a správnymi opatreniami členského štátu vykonávajúceho rámcové rozhodnutie 2008/977/SVV, v ktorom tieto práva uplatňujú. Prístup sa zamietne, pokiaľ je to potrebné a primerané, aby sa neohrozilo žiadne prebiehajúce vnútroštátne vyšetrovanie, alebo počas skrytého sledovania alebo pozorovania a podávania hlásení. Pri posudzovaní uplatniteľnosti takejto výnimky sa vezmú do úvahy oprávnené záujmy dotknutej osoby.
   Článok 23
   1.   Na území každého členského štátu môže akákoľvek osoba v súlade so zákonmi, inými právnymi predpismi alebo správnymi opatreniami daného členského štátu podať na súd alebo iný orgán príslušný podľa zákonov, iných právnych predpisov a správnych opatrení tohto členského štátu žalobu, prípadne sťažnosť vo veci svojich osobných údajov nachádzajúcich sa v colnom informačnom systéme, aby:

               a)

               sa opravili alebo vymazali vecne nesprávne osobné údaje;

               b)

               sa opravili alebo vymazali osobné údaje vložené do colného informačného systému alebo v ňom uchovávané v rozpore s týmto rozhodnutím;

               c)

               získala prístup k osobným údajom;

               d)

               sa zablokovali osobné údaje;

               e)

               získala náhradu škody v súlade s článkom 30 ods. 2.

         2.   Bez toho, aby boli dotknuté ustanovenia článku 31, sa dotknuté členské štáty zaväzujú navzájom vykonávať konečné rozhodnutia súdov alebo iných príslušných orgánov v súlade s odsekom 1 písm. a) až c) tohto článku.
   Článok 24
   Každý členský štát určí jeden alebo viacero vnútroštátnych dozorných orgánov zodpovedných za ochranu osobných údajov s cieľom vykonávať nezávislý dohľad nad údajmi vloženými do colného informačného systému v súlade s rámcovým rozhodnutím 2008/977/SVV.
   Článok 25
   1.   Zriaďuje sa spoločný dozorný orgán, ktorý sa skladá z dvoch zástupcov z každého členského štátu pochádzajúcich z nezávislých vnútroštátnych dozorných orgánov.
   2.   Spoločný dozorný orgán monitoruje a zabezpečuje uplatňovanie ustanovení tohto rozhodnutia a rámcového rozhodnutia 2008/977/SVV v oblasti ochrany fyzických osôb v súvislosti so spracúvaním osobných údajov prostredníctvom colného informačného systému.
   3.   Spoločný dozorný orgán je na tento účel príslušný vykonávať dohľad nad fungovaním colného informačného systému, skúmať všetky ťažkosti pri uplatňovaní alebo výklade, ktoré môžu vzniknúť počas jeho činnosti, skúmať problémy, ktoré môžu vzniknúť v súvislosti s výkonom nezávislého dohľadu vnútroštátnymi dozornými orgánmi členských štátov alebo pri uplatňovaní práv jednotlivcov na prístup do tohto systému, a podávať návrhy s cieľom nachádzať spoločné riešenia týchto problémov.
   4.   Na účely plnenia svojich úloh má spoločný dozorný orgán prístup k colnému informačnému systému.
   5.   Správy, ktoré vypracuje spoločný dozorný orgán, sa posielajú orgánom, ktorým vnútroštátne dozorné orgány predkladajú svoje správy, ako aj Európskemu parlamentu a Rade.
   Článok 26
   1.   Nad činnosťou Komisie v oblasti colného informačného systému vykonáva dohľad európsky dozorný úradník pre ochranu osobných údajov. Povinnosti a právomoci uvedené v článkoch 46 a 47 nariadenia Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (7) sa uplatňujú zodpovedajúcim spôsobom.
   2.   Spoločný dozorný orgán a európsky dozorný úradník pre ochranu údajov, každý v rámci svojich príslušných právomocí, spolupracujú v rámci svojich povinností a zaručia koordinovaný dohľad nad colným informačným systémom, vrátane vydávania relevantných odporúčaní.
   3.   Spoločný dozorný orgán a európsky dozorný úradník pre ochranu údajov sa na tento účel stretávajú aspoň raz ročne. Náklady a zabezpečenie spojené s týmito stretnutiami uhrádza európsky dozorný úradník pre ochranu údajov.
   KAPITOLA X

      INŠTITUCIONÁLNY RÁMEC

   Článok 27
   1.   Zriaďuje sa výbor skladajúci sa z predstaviteľov colných správ členských štátov. Tento výbor rozhoduje jednomyseľne, pokiaľ ide o ustanovenia odseku 2 písm. a), a dvojtretinovou väčšinou, pokiaľ ide o ustanovenia odseku 2 písm. b). Svoj rokovací poriadok prijme jednomyseľne.
   2.   Výbor zodpovedá za:

               a)

               vykonávanie a riadne uplatňovanie tohto rozhodnutia bez toho, aby boli dotknuté právomoci orgánov uvedených v článku 24, článku 25 ods. 1 a článku 26 ods. 1;

               b)

               riadne fungovanie colného informačného systému z technického a prevádzkového hľadiska. Výbor prijíma všetky potrebné opatrenia na zabezpečenie toho, aby sa opatrenia ustanovené v článkoch 14 a 28 vzhľadom na colný informačný systém náležite uplatňovali.

         Na účely uplatňovania tohto odseku môže mať výbor priamy prístup k údajom z colného informačného systému a môže ich priamo používať.
   3.   Výbor v súlade s hlavou VI Zmluvy o Európskej únii každoročne predkladá Rade správu o účinnosti a dobrom fungovaní colného informačného systému, pričom v prípade potreby navrhne odporúčania. Táto správa sa zašle Európskemu parlamentu pre informáciu.
   4.   Komisia sa zúčastňuje na rokovaniach výboru.
   KAPITOLA XI

      BEZPEČNOSŤ COLNÉHO INFORMAČNÉHO SYSTÉMU

   Článok 28
   1.   Všetky nevyhnutné správne opatrenia na zachovanie bezpečnosti prijímajú:

               a)

               príslušné orgány členských štátov, pokiaľ ide o terminály colného informačného systému v príslušných členských štátoch, a Europol a Eurojust;

               b)

               výbor uvedený v článku 27, pokiaľ ide o colný informačný systém a terminály umiestnené v tých istých priestoroch ako samotný systém a ktoré sú používané na technické účely a kontroly vyžadované podľa odseku 3 tohto článku.

         2.   Príslušné orgány, Europol, Eurojust a výbor uvedený v článku 27 prijmú opatrenia predovšetkým s cieľom:

               a)

               zabrániť prístupu akejkoľvek neoprávnenej osoby k zariadeniam používaným na spracovanie údajov;

               b)

               zabrániť tomu, aby údaje a nosiče údajov boli čítané, kopírované, menené alebo odstránené neoprávnenou osobou;

               c)

               zabrániť nepovolenému zápisu údajov a každému nepovolenému prezeraniu, zmene alebo vymazaniu údajov;

               d)

               zabrániť tomu, aby k údajom v colnom informačnom systéme mali prístup neoprávnené osoby prostredníctvom zariadenia na prenos údajov;

               e)

               v súvislosti s používaním colného informačného systému zaručiť, aby oprávnené osoby mali právo na prístup iba k tým údajom, na ktoré majú oprávnenie;

               f)

               zaručiť, aby bolo možné kontrolovať a ustanoviť, ktorým orgánom možno zaslať údaje prostredníctvom zariadenia na prenos údajov;

               g)

               zaručiť možnú kontrolu a ustanoviť možnosť neskoršej kontroly o tom, ktoré údaje, kedy a kým boli vložené do colného informačného systému a zaručiť monitorovanie vyhľadávania;

               h)

               zabrániť neoprávnenému čítaniu, kopírovaniu, zmene alebo vymazaniu údajov počas prenosu údajov a prepravy nosičov údajov.

         3.   Výbor uvedený v článku 27 monitoruje vyhľadávania v colnom informačnom systéme s cieľom kontrolovať, či uskutočnené vyhľadávanie bolo povolené a či ho vykonali oprávnení užívatelia. Kontrola sa vykoná najmenej pri 1 % všetkých uskutočnených vyhľadávaní. Do systému sa vložia záznamy týchto vyhľadávaní a kontrol, pričom môžu byť použité uvedeným výborom a dozornými orgánmi uvedenými v článkoch 24 a 25 iba na uvedený účel. Záznamy sa vymažú po šiestich mesiacoch.
   Článok 29
   Príslušná colná správa uvedená v článku 10 ods. 1 je zodpovedná za bezpečnostné opatrenia ustanovené v článku 28 v súvislosti s terminálmi nachádzajúcimi sa na území dotknutého členského štátu, za posudzovanie uvedené v článku 14 ods. 1 a 2 a v článku 19, ako aj za riadne uplatňovanie tohto rozhodnutia do tej miery, ako je to nevyhnutné na základe zákonov, iných právnych predpisov a správnych opatrení tohto členského štátu.
   KAPITOLA XII

      ZODPOVEDNOSŤ A ZÁVÄZKY

   Článok 30
   1.   Každý členský štát zabezpečí, aby údaje, ktoré do colného informačného systému vkladá v súlade s článkom 3, článkom 4 ods. 1 a článkom 8 rámcového rozhodnutia 2008/977/SVV, boli správne, aktuálne, úplné, spoľahlivé a aby sa vložili zákonným spôsobom.
   2.   Každý členský štát zodpovedá v súlade s vnútroštátnym právom za akúkoľvek škodu spôsobenú osobe v dôsledku využívania colného informačného systému. Týka sa to aj škôd spôsobených členským štátom v dôsledku vloženia nesprávnych údajov alebo vloženia či uchovávania údajov nezákonným spôsobom.
   3.   Ak členský štát, ktorý údaje získal, zaplatí v dôsledku použitia nesprávnych údajov, ktoré do colného informačného systému vložil iný členský štát, náhradu škody, posledne menovaný členský štát uhradí členskému štátu, ktorý údaje získal, zaplatenú náhradu škody, pričom sa zohľadní akékoľvek zavinenie členského štátu, ktorý údaje získal.
   4.   Europol a Eurojust nesú zodpovednosť v súlade so svojimi zakladajúcim aktmi.
   Článok 31
   1.   Náklady súvisiace s nadobudnutím, výskumom, vývojom a prevádzkou hlavnej informačnej infraštruktúry (hardvéru), softvéru a pripojení na špecializované siete, ako aj s príslušnými službami v oblasti výroby, podpory a odbornej prípravy, ktoré nemožno viesť oddelene od činnosti colného informačného systému na účely uplatňovania colných a poľnohospodárskych predpisov Spoločenstva, ako aj náklady na účely využívania colného informačného systému členskými štátmi na ich území, vrátane komunikačných nákladov, sa hradia zo všeobecného rozpočtu Európskych spoločenstiev.
   2.   Náklady súvisiace s prevádzkou národných pracovných staníc/terminálov, ktoré vznikli v dôsledku vykonávania tohto rozhodnutia, znášajú členské štáty.
   KAPITOLA XIII

      VYKONÁVANIE A ZÁVEREČNÉ USTANOVENIA

   Článok 32
   Informácie poskytované na základe tohto rozhodnutia sa vymieňajú priamo medzi orgánmi členských štátov.
   Článok 33
   Členské štáty uvedú svoje vnútroštátne právne predpisy do súladu s týmto rozhodnutím do 27. mája 2011.
   Článok 34
   1.   Týmto rozhodnutím sa s účinnosťou od 27. mája 2011 nahrádza Dohovor o CIS, ako aj Protokol z 12. marca 1999 vypracovaný na základe článku K.3 Zmluvy o Európskej únii o rozsahu prania výnosov v Dohovore o využívaní informačných technológii na colné účely a o zahrnutí evidenčných čísel dopravných prostriedkov do dohovoru (8) a Protokol z 8. mája 2003 prijatý v súlade s článkom 34 Zmluvy o Európskej únii, ktorým sa mení a dopĺňa Dohovor o využívaní informačných technológií na colné účely (9) s ohľadom na vytvorenie identifikačnej databázy colných spisov.
   2.   Následne sa od dátumu začatia uplatňovania tohto rozhodnutia zrušuje Dohovor o CIS a protokoly uvedené v odseku 1.
   Článok 35
   Pokiaľ sa v tomto rozhodnutí neustanovuje inak, s účinnosťou od 27. mája 2011 sa zrušujú všetky opatrenia, ktorými sa vykonáva Dohovor o CIS a protokoly uvedené v článku 34 ods. 1.
   Článok 36
   1.   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   2.   Toto rozhodnutie sa uplatňuje od 27. mája 2011.

      V Bruseli 30. novembra 2009

            Za Radu

            predsedníčka

         B. ASK

      (1)  Stanovisko z 24. novembra 2009 (zatiaľ neuverejnené v úradnom vestníku).

      (2)  Ú. v. EÚ L 350, 30.12.2008, s. 60.

      (3)  Nariadenie Európskeho parlamentu a Rady (ES) č. 766/2008 z 9. júla 2008, ktorým sa mení a dopĺňa nariadenie Rady (ES) č. 515/97 o vzájomnej pomoci medzi správnymi orgánmi členských štátov a o spolupráci medzi správnymi orgánmi členských štátov a Komisiou pri zabezpečovaní riadneho uplatňovania predpisov o colných a poľnohospodárskych záležitostiach (Ú. v. EÚ L 218, 13.8.2008, s. 48).

      (4)  2. Ú. v. ES C 316, 27.11.1995, s. 33.

      (5)  Ú. v. EÚ L 121, 15.5.2009, s. 37.

      (6)  1. Ú. v. EÚ L 138, 4.6.2009, s. 14.

      (7)  Ú. v. ES L 8, 12.1.2001, s. 1.

      (8)  Ú. v. ES C 91, 31.3.1999, s. 2.

      (9)  Ú. v. EÚ C 139, 13.6.2003, s. 2.


title: Rozhodnutie Rady z 25. februára 1991, ktorým sa zakladá Európsky poradný výbor pre štatistické informácie v hospodárskej a sociálnej oblasti

text:
Dôležité právne oznámenie

|

31991D0116

Úradný vestník L 059 , 06/03/1991 S. 0021 - 0022 Fínske špeciálne vydanie: Kapitola 10 Zväzok 1 S. 0066  Švédske špeciálne vydanie: Kapitola 10 Zväzok 1 S. 0066

		Rozhodnutie Radyz 25. februára 1991,ktorým sa zakladá Európsky poradný výbor pre štatistické informácie v hospodárskej a sociálnej oblasti(91/116/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na návrh rozhodnutia predložený Komisiou [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže vykonávanie, sledovanie a vyhodnocovanie politiky spoločenstva je vo veľkej miere závislé od dostupnosti spoľahlivých štatistických údajov v hospodárskej a sociálnej oblasti;keďže v apríli 1989 Komisia predložila Rade oznámenie o prijatí štatistickej politiky spoločenstva;keďže Rada na základe tohto oznámenia a konajúc na základe návrhu Komisie, po obdržaní stanoviska Európskeho parlamentu dňa 19. júna 1989 prijala uznesenie o vykonávaní plánu prvoradých opatrení v oblasti štatistických informácií za obdobie 1989-1992 [4];keďže Rada svojím rozhodnutím 89/382/Euratom [5] zriadila Výbor pre štatistický program, ktorý pozostáva zo zástupcov štatistických úradov členských štátov a predsedá mu zástupca Komisie (menovite generálny riaditeľ Štatistického úradu Európskych spoločenstiev); keďže tento výbor zodpovedá za koordináciu práce, zdroje, plánovanie a metodiku v rámci štatistických programov na úrovni spoločenstva a jednotlivých štátov;keďže na dosiahnutie cieľov, ktoré sa vytýčili pre Európske spoločenstvá, najmä pokiaľ ide o vytvorenie spoločného trhu, ako je to ustanovené v Jednotnom európskom akte, je potrebné sa pravidelne radiť s poprednými zástupcami z vedeckej, ekonomickej a sociálnej oblasti, aby sa určili ciele, prvoradé úlohy a povaha údajov, ktoré sa vyžadujú na podporu politiky spoločenstva;keďže takmer vo všetkých členských štátoch existujú poradné orgány užívateľov a užívateľov štatistických informácií, ktoré sa zaoberajú predovšetkým problémami príslušných krajín;keďže je preto potrebné založiť Európsky poradný výbor pre hospodárske a sociálne štatistické informácie, pozostávajúci zo zástupcov poskytovateľov a užívateľov týchto údajov, ktorý bude mať za úlohu pomáhať Rade a Komisii pri koordinácii cieľov politiky spoločenstva v oblasti štatistických informácií,ROZHODLA TAKTO:Článok 1Ustanovuje sa Európsky poradný výbor pre štatistické informácie v hospodárskej a sociálnej oblasti, ďalej len výbor. Jeho úlohou je pomáhať Rade a Komisii pri koordinácii cieľov politiky spoločenstva v oblasti štatistických informácií, s prihliadnutím na požiadavky užívateľov a na náklady, ktoré znášajú pôvodcovia informácií.Článok 2Výbor zvažuje projekty, ktoré sa majú vykonať a zdroje, ktoré sú potrebné na dosiahnutie cieľov politiky v oblasti štatistických informácií, o ktorých rozhodlo spoločenstvo a predkladá k tomu odporúčania.Výbor vydáva stanovisko k štatistickému programu spoločenstva a k tomu, ako je zostavený a ako sa sleduje. Vyjadruje sa najmä k tomuto:- dôležitosť štatistických programov z hľadiska požiadaviek európskej integrácie, ako ju vyjadrili orgány spoločenstva, vnútroštátne a regionálne orgány a rôzne hospodárske a sociálne inštitúcie a vedecké kruhy;- spolupráca medzi rôznymi orgánmi, ktoré ako celok tvoria štatistickú infraštruktúru spoločenstva, na úrovni organizácie a plánovania;- náklady štatistických programov v jednotlivých sektoroch, vrátane tých, čo vzniknú priamo spoločenstvu, vnútroštátnym a regionálnym orgánom a tým, čo poskytujú základné údaje;- zdroje potrebné na vykonanie štatistických programov v jednotlivých sektoroch a ich zhoda s cieľmi.Článok 3Rada a Komisia sa môžu s výborom poradiť o všetkom, čo súvisí s politikou v oblasti štatistických informácií. Európskemu parlamentu, Rade a Komisii vydáva stanoviská alebo predkladá správy vždy, keď to pre splnenie svojej úlohy považuje za potrebné. Pracuje v úzkej spolupráci s Výborom pre štatistický program a Výborom pre menovú a finančnú štatistiku a štatistiku platobnej bilancie zriadeným rozhodnutím 91/115/EHS [6], ktorému zasiela na vedomie svoje stanoviská a správy, najmä pokiaľ ide o žiadosti, ktoré predpokladajú nové štatistické zisťovania.Výbor vypracúva výročnú správu o stave európskych hospodárskych a sociálnych štatistických informácií, ktorá sa odosiela Európskemu parlamentu, Rade, Komisii a Hospodárskemu a sociálnemu výboru.Článok 4Výbor pozostáva zo:- štyroch členov zastupujúcich Komisiu, z ktorých jeden je členom Komisie zodpovednej za politiku v oblasti štatistických informácií;- predsedu Výboru pre menovú a finančnú štatistiku a štatistiku platobnej bilancie;- dvanástich predsedov alebo generálnych riaditeľov štatistických úradov členských štátov;- z dvadsiatich štyroch členov (dvaja za každý členský štát), ktorých Rada po porade s Komisiou vymenuje spomedzi popredných zástupcov rôznych hospodárskych a sociálnych inštitúcií a vedeckých kruhov. V súvislosti s vymenovaním týchto členov každý členský štát Rade poskytne zoznam obsahujúci štyroch uchádzačov. Rada dbá o to, aby boli primerane zastúpené rôzne hospodárske a sociálne inštitúcie a vedecká sféra.Článok 5Funkčné obdobie členov, ktorých vymenúva Rada, je štvorročné a možno ho predĺžiť. Ich funkcia je osobná a čestná. Zoznam členov sa uverejní v Úradnom vestníku Európskych spoločenstiev, časť C.Článok 6Výboru predsedá člen Komisie, ktorý zodpovedá za politiku v oblasti štatistických informácií.Výbor spomedzi svojich členov zvolí podpredsedu na dvojročné funkčné obdobie, ktoré možno jedenkrát predĺžiť.Sekretariát zabezpečí Štatistický úrad Európskych spoločenstiev.Článok 7Predseda zvoláva výbor vždy, keď je to potrebné, ale aspoň jeden raz za rok, buď z vlastného podnetu alebo na žiadosť aspoň jednej tretiny jeho členov.Článok 8Predseda môže na zasadnutia ako pozorovateľov prizvať generálnych riaditeľov z Komisie, ktorí sa zaoberajú tým, čo je predmetom rozpravy, alebo kohokoľvek iného, kto môže do rozpravy prispieť.Článok 9Výbor prijíma rozhodnutia, ktoré sa považujú za platné, ak je prítomná aspoň polovica členov. Člen môže na hlasovanie vo svojom mene splnomocniť niektorého iného člena a zastupovať najviac dvoch.Článok 10Výbor vypracuje svoj vlastný rokovací poriadok.V Bruseli 25. februára 1991Za RadupredsedaJ.-C. Juncker[1] Ú. v. ES, C 208, 21.8.1990, s. 9.[2] Ú. v. ES, C 19, 28.1.1991.[3] Ú. v. ES, C 31, 6.2.1991, s. 25.[4] Ú. v. ES, C 161, 28.6.1989, s. 1.[5] Ú. v. ES, L 181, 28.6.1989, s. 47.[6] Ú. v. ES L 59, 25.2.1991, s. 19--------------------------------------------------


title: 2005/398/ES: Rozhodnutie Rady z 10. mája 2005 o uzavretí Dohody o spolupráci medzi Európskym spoločenstvom a Andorrským kniežatstvom

text:
               28.5.2005

               SK

               Úradný vestník Európskej únie

               L 135/12

         ROZHODNUTIE RADY
   z 10. mája 2005
   o uzavretí Dohody o spolupráci medzi Európskym spoločenstvom a Andorrským kniežatstvom
   (2005/398/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej články 71, 137, 149, 150, 151, 152, 156, 159, 161 a 175, v spojení s jej článkom 300 ods. 2 prvým pododsekom druhou vetou a ods. 3 prvým pododsekom,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Spoločenstvo je rozhodnuté upevniť existujúce vzťahy s Andorrou, ktoré boli dodnes upravené dohodou o založení colnej únie, podpísanou 28. júna 1990 v Luxemburgu.

               (2)

               Komisia po povolení zo strany Rady 24. februára 1997 uzavrela rokovania s Andorrou o dohode, ktorá sa vzťahuje na široký okruh oblastí spolupráce.

               (3)

               V súlade s rozhodnutím Rady z 25./26. októbra 2004 a s výhradou jej uzavretia k neskoršiemu dátumu, dohoda bola podpísaná 15. novembra 2004 v mene Európskeho spoločenstva.

               (4)

               Niektoré úlohy sú pridelené Výboru pre spoluprácu, ktorý bol zriadený v súlade s dohodou. Komisii by sa mala zveriť právomoc na uskutočnenie týchto úloh v mene Spoločenstva.

               (5)

               Dohoda by mala byť schválená,

         ROZHODLA TAKTO:
   Článok 1
   Týmto sa v mene Spoločenstva schvaľuje Dohoda o spolupráci medzi Európskym spoločenstvom a Andorrským kniežactvom.
   Text dohody je pripojený k tomuto rozhodnutiu.
   Článok 2
   Predseda Rady vykoná v mene Spoločenstva oznámenie uvedené v článku 14 dohody (2).
   Článok 3
   1.   Spoločenstvo je zastúpené vo Výbore pre spoluprácu, ktorý bol zriadený v súlade s článkom 9 dohody, Komisiou, ktorej pomáhajú zástupcovia členských štátov.
   2.   Pozíciu Spoločenstva vo vzťahu k rozhodnutiam, ktoré má Výbor pre spoluprácu prijať, určí Komisia po porade so zástupcami členských štátov.

      V Bruseli 10. mája 2005

            Za Radu

            predseda

         J. KRECKÉ

      (1)  Stanovisko z 22. februára 2005 (zatiaľ neuverejnené v úradnom vestníku).

      (2)  Dátum nadobudnutia platnosti dohody sa uverejní v Úradnom vestníku Európskej únie prostredníctvom Generálneho sekretariátu Rady.
   DOHODA O SPOLUPRÁCI
   medzi Európskym spoločenstvom a Andorrským kniežatstvom
   EURÓPSKE SPOLOČENSTVO
   na jednej strane,
   ANDORRSKÉ KNIEŽATSTVO
   na strane druhej
   SÚ ROZHODNUTÍ upevniť a rozšíriť už existujúce blízke vzťahy medzi Európskym spoločenstvom a Andorrským kniežatsvom,
   BERÚC DO ÚVAHY, že obchodné vzťahy medzi Európskym spoločenstvom a Andorrským kniežatstvom sa riadia dohodou vo forme výmeny listov, podpísanou v Luxemburgu 28. júna 1990, ktorou sa vytvára colná únia,
   BERÚC DO ÚVAHY, že od tohto dátumu európska integrácia zaznamenala výrazný pokrok,
   BERÚC DO ÚVAHY výnimočmú situáciu Andorrského kniežatstva, ktorého územie je obklopené územím Európskej únie, ale nie je jej členom,
   BERÚC DO ÚVAHY vôľu Andorrského kniežatstva zohrávať väčšiu úlohu v súčasnom procese integrácie Európy, a tým aj jeho želanie rozšíriť rámec svojich vzťahov s Európskou úniou,
   BERÚC DO ÚVAHY, že Európske spoločenstvo a Andorrské kniežatstvo by mali uzavrieť dohodu s cieľom zabezpečiť ich spoluprácu na najširšom možnom základe vo všetkých oblastiach spoločného záujmu, ktoré patria do oblastí ich právomocí,
   SA DOHODLI TAKTO:
   ZÁSADY
   Článok 1
   Európske spoločenstvo a Andorrské kniežatstvo (ďalej len „zmluvné strany“) sa v rámci svojich príslušných právomocí zaväzujú spolupracovať na čo možno najširšom základe a pre obojstranný prospech v oblastiach spoločného záujmu, najmä v prioritných oblastiach uvedených v článkoch 2 až 8.
   OBLASTI SPOLUPRÁCE
   Článok 2
   Životné prostredie
   Zmluvné strany spolupracujú, aby chránili a zlepšovali životné prostredie s cieľom zabezpečiť trvalo udržateľný rozvoj. Táto spolupráca sa vzťahuje na nasledujúce oblasti: klimatické zmeny, ochrana prírody a biodiverzita, životné prostredie a zdravie, správa prírodných zdrojov a nakladanie s odpadmi. Na tento účel sa spoja, aby zároveň zosúladili záchranu pyrenejského životného prostredia a ekonomický rozvoj.
   Zmluvné strany v duchu spoločnej zodpovednosti spolupracujú pri riešení environmentálnych problémov, ktorým sú vystavené Andorra a pyrenejské regióny Európskeho spoločenstva. Prihliadajú na skutočnosť, že určité problémy ako napríklad problém odpadu súvisia s pohybom majetku a osôb medzi ich územiami. Zmluvné strany spolupracujú najmä v oblastiach presunu a nakladania s odpadmi.
   Andorrské kniežatsvo sa snaží o prijatie environmentálnych noriem, ktoré zodpovedajú normám Európskeho spoločenstva v miere, v akej im to umožnia ich prostriedky, a za predpokladu, že takéto normy sú náležité z hľadiska ochrany životného prostredia a trvalého udržateľného rozvoja v kniežatstve. Na tento účel spolupracuje Európske spoločenstvo na požiadanie s Andorrským kniežatstvom.
   Zmluvné strany preskúmajú realizovateľnosť a praktické podrobnosti zapojenia Andorrského kniežatsva do programov spoločenstiev v oblasti životného prostredia, ktorí sú otvorené nečlenským krajinám a ktoré môžu byť pre Andorru zaujímavé.
   Európske spoločenstvo napomáha pri nadviazaní spolupráce medzi Európskou agentúrou pre životné prostredie a Andorrským kniežatstvom.
   Článok 3
   Komunikácia, informácie, kultúra
   Zmluvné strany v rozsahu, ktorý umožňujú iniciatívy Európskeho spoločenstva a andorrské právo, súhlasia s uskutočnením spoločných činností v oblasti komunikácie, informácií a kultúry v zmysle článku 151 Zmluvy o založení Európskeho spoločenstva.
   Takéto činnosti môžu spočívať:

               —

               vo výmene informácií na tému obojstranného záujmu v oblastiach kultúry a informácií,

               —

               v organizovaní podujatí kultúrneho charakteru,

               —

               v kulturálnej výmene,

               —

               v zachovaní andorrského a pyrenejského architektonického dedičstva a obnovenia pamätihodností a lokalít,

               —

               v zachovaní a podpore andorrského a pyrenejského kultúrneho dedičstva,

               —

               v zavedení výskumných programov cezhraničného charakteru v oblastiach histórie, umenia a jazykov,

               —

               v zachovaní, presadení a rozšírení katalánskeho jazyka,

               —

               v účasti Andorrského kniežatstva na európskych kultúrnych projektoch.

         Článok 4
   Vzdelávanie, odborné vzdelávanie a príprava a mládež
   Zmluvné strany sa zaväzujú spolupracovať v oblasti vzdelávania a odbornej prípravy, aby prispeli k vytvoreniu európskej oblasti vzdelávania, usmernené článkami 149 a 150 Zmluvy o založení Európskeho spoločenstva.
   Zmluvné strany preskúmavajú realizovateľnosť a praktické podrobnosti zapojenia sa Andorrského kniežatstva do programov Európskych spoločenstiev v oblasti vzdelávania, odborného vzdelávania a prípravy a mládeže, ktoré môžu byť zaujímavé pre Andorru.
   Článok 5
   Sociálne otázky a otázky zdravia
   Zmluvné strany sa zaväzujú preštudovať spôsoby posilnenia koordinácie v sociálnej sfére prostredníctvom výmeny expertov, spoluprácou medzi administráciami, spoluprácou medzi podnikmi a odborným vzdelávaním a prípravou.
   Zmluvné strany postupujú rovnakým spôsobom v spolupráci v oblasti verejného zdravia.
   Zmluvné strany sa vyhýbajú každej diskriminácii, založenej na štátnej príslušnosti vo vzťahu k pracovníkom, ktorí sú štátnymi príslušníkmi druhej strany a ktorí sa oprávnene zdržiavajú na ich územiach, pokiaľ ide o pracovné podmienky, odmeňovanie a prepúšťanie.
   Spolupráca zmluvných strán v pracovných otázkach zahŕňa okrem iného rozvoj služieb pre profesionálnu orientáciu, programovanie a povýšenie práce na miestnej a regionálnej úrovni.
   Článok 6
   Transeurópske siete a doprava
   Zmluvné strany sa zaväzujú rozvíjať svoju spoluprácu v oblasti transeurópskej dopravy, energetických a telekomunikačných sietí, ako aj v oblasti dopravy vo všeobecnosti. Táto spolupráca má za cieľ okrem iného skvalitnenie štúdia projektov spoločného záujmu – ochrany pyrenejského životného prostredia. V rámci spolupráce sú zmluvné strany vedené cieľmi ustanovenými v článkoch 154 a 155 Zmluvy o založení Európskeho spoločenstva.
   Článok 7
   Regionálna politika
   Zmluvné strany súhlasia, v súlade so svojimi vlastnými právnymi predpismi, s upevnením svojej regionálnej spolupráce v zhode s politikou cezhraničnej, medzinárodnej a medziregionálnej spolupráce Európskeho spoločenstva.
   S týmto cieľom sa podporujú nasledujúce činnosti:

               —

               štúdium prístupu zameraného na rozvoj regiónov, ktoré sa nachádzajú na hraniciach medzi Európskym spoločenstvom a Andorrským kniežatstvom, s cieľom podpory politiky Pyrenejského priestoru, podobnej politike Alpského priestoru. V tomto duchu Európske spoločenstvo navrhne Andorrskému kniežatstvu možnosť zapojenia sa do programov typu Interreg za rovnakých podmienok, aké majú iné nečlenské štáty,

               —

               organizovanie návštev, výmen funkcionárov alebo expertov s cieľom preskúmania možností spolupráce,

               —

               spolupráca v oblasti politiky ochrany horských oblastí, inšpirujúc sa politikou Spoločenstva, ktorej cieľom je zabezpečenie kontinuity a trvalej udržateľnosti využitia poľnohospodárskej pôdy, ekonomického rozvoja a zachovania vidieka.

         Článok 8
   Ostatné oblasti spolupráce
   Zmluvné strany môžu vzájomným súhlasom rozširovať túto dohodu uzavretím dohôd o špecifických záležitostiach.
   VŠEOBECNÉ USTANOVENIA
   Článok 9
   1.   Výbor pre spoluprácu je zodpovedný za administratívne záležitosti súvisiace s touto dohodou a zabezpečuje jej náležité zavedenie.
   2.   S cieľom náležitého zavedenia tejto dohody zmluvné strany pristúpia k výmene informácií a na žiadosť jednej z nich uskutočnia konzultácie s Výborom pre spoluprácu.
   3.   Výbor pre spoluprácu vypracuje svoj rokovací poriadok.
   4.   Výbor pre spoluprácu sa skladá na jednej strane zo zástupcov Európskeho spoločenstva a na strane druhej zo zástupcov Andorrského kniežatstva.
   5.   Výbor pre spoluprácu prijíma rozhodnutia spoločným súhlasom.
   6.   Výboru pre spoluprácu predsedá každá zmluvná strana v poradí, ktoré je v súlade s úpravami ustanovenými v jeho rokovacom poriadku.
   7.   Výbor pre spoluprácu zasadá na základe spoločného súhlasu na žiadosť niektorej zo zmluvných strán. Rokovací poriadok Výboru pre spoluprácu upresní praktické podrobnosti organizácie zasadnutí.
   Článok 10
   Zmluvné strany súhlasia, že všetky spory, ktoré by mohli medzi nimi vzniknúť pri vykonávaní alebo výklade tejto dohody, sa predložia Výboru pre spoluprácu.
   Článok 11
   Táto dohoda sa uzatvára na dobu neurčitú.
   Článok 12
   Každá zmluvná strana má právo vypovedať túto dohodu písomným oznámením druhej zmluvnej strany. V tom prípade táto dohoda prestáva byť v platnosti 6 mesiacov po dni takéhoto oznámenia.
   Článok 13
   Táto dohoda sa uplatňuje na jednej strane na územiach, na ktoré sa vzťahuje Zmluva o založení Európskeho spoločenstva a za podmienok uvedených v tej zmluve, a na druhej strane na území Andorrského kniežatstva.
   Článok 14
   Táto dohoda je schválená zmluvnými stranami v súlade s ich vlastnými postupmi.
   Táto dohoda nadobúda platnosť prvým dňom druhého mesiaca nasledujúceho po oznámení o splnení postupov uvedených v prvom odseku.
   Článok 15
   1.   Táto dohoda je vypracovaná v dvoch vyhotoveniach v nemeckom, anglickom, dánskom, španielskom, estónskom, fínskom, francúzskom, gréckom, maďarskom, talianskom, lotyšskom, litovskom, holandskom, poľskom, portugalskom, slovenskom, slovinskom, švédskom, španielskom, českom a katalánskom jazyku, pričom každé znenie je rovnako autentické.
   2.   Verzia v maltskom jazyku je overená zmluvnými stranami na základe výmeny listov. Je rovnako autentická, z rovnakého titulu ako jazyky uvedené v odseku 1.

      Hecho en Bruselas, el quince de noviembre de dos mil cuatro.
      V Bruselu dne patnáctého listopadu dva tisíce čtyři.
      Udfærdiget i Bruxelles, den femtende november to tusind og fire.
      Geschehen zu Brüssel am fünfzehnten November zweitausendundvier.
      Kahe tuhande neljanda aasta novembrikuu viieteistkümnendal päeval Brüsselis.
      'Εγινε στις Βρυξέλλες, στις δέκα πέντε Νοεμβρίου δύο χιλιάδες τέσσερα.
      Done at Brussels on the fifteenth day of November in the year two thousand and four.
      Fait à Bruxelles, le quinze novembre deux mille quatre.
      Fatto a Bruxelles, addì quindici novembre duemilaquattro.
      Briselē, divi tūkstoši ceturtā gada piecpadsmitajā novembrī.
      Pasirašyta du tūkstančiai ketvirtų metų lapkričio penkioliktą dieną Briuselyje.
      Kelt Brüsszelben, a kétezer-negyedik év november havának tizenötödik napján.
      Magħmul fi Brussel fil-ħmistax il-jum ta' Novembru tas-sena elfejn u erbgħa.
      Gedaan te Brussel, de vijftiende november tweeduizendvier.
      Sporządzono w Brukseli dnia piętnastego października dwa tysiące czwartego roku.
      Feito em Bruxelas, em quinze de Novembro de dois mil e quatro.
      V Bruseli pätnásteho novembra dvetisícštyri.
      V Bruslju, petnajstega novembra leta dva tisoč štiri.
      Tehty Brysselissä viidentenätoista päivänä marraskuuta vuonna kaksituhattaneljä.
      Som skedde i Bryssel den femtonde november tjugohundrafyra.
      Fet a Brussel les el dia quinze de novembre de l'any dos mil quatre.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar
         Per la Comunitat Europea

         Per la Principat d'Andorra


title: Rozhodnutie Rady z 18. decembra 1978, ktorým sa prijímajú odporúčania Rady pre colnú spoluprácu z 13. júna 1978 týkajúce sa zmien a doplnkov článkov XIV a) a XVI d) dohovoru o nomenklatúre pre klasifikáciu tovarov v colnom sadzobníku

text:
Dôležité právne oznámenie

|

31979D0006

Úradný vestník L 006 , 10/01/1979 S. 0023 - 0023 Fínske špeciálne vydanie: Kapitola 2 Zväzok 2 S. 0135  Grécke špeciálne vydanie: Kapitola 02 Zväzok 7 S. 0030  Švédske špeciálne vydanie: Kapitola 2 Zväzok 2 S. 0135  Španielske špeciálne vydanie: Kapitola 02 Zväzok 5 S. 0138  Portugalské špeciálne vydanie Kapitola 02 Zväzok 5 S. 0138

		Rozhodnutie Radyz 18. decembra 1978,ktorým sa prijímajú odporúčania Rady pre colnú spoluprácu z 13. júna 1978 týkajúce sa zmien a doplnkov článkov XIV a) a XVI d) dohovoru o nomenklatúre pre klasifikáciu tovarov v colnom sadzobníku(79/6/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, a najmä na jej články 28 a 113,so zreteľom na odporúčanie Komisie,keďže deväť členských krajín je zmluvnými stranami Bruselského dohovoru z 15. decembra 1950 o nomenklatúre pre klasifikáciu tovaru v colných sadzobníkoch; keďže Spoločný colný sadzobník sa zakladá na tejto nomenklatúre;keďže Rada pre colnú spoluprácu môže odporúčať zmluvným stranám zmeny a doplnky k tomuto dohovoru; keďže 13. júna 1978 odporúčala zmeny a doplnky článkov XIV a) a XVI d) tohto dohovoru;keďže v zmysle dohovoru belgické ministerstvo zahraničných vecí oznámilo návrh textu každej odporúčanej zmeny a doplnku všetkým zmluvným stranám a vládam všetkých signatárskych alebo pristupujúcich krajín a tento text sa bude považovať za prijatý, ak do šiestich mesiacov od oznámenia žiadna zo zmluvných strán neoznámi nijaké výhrady; keďže, ak nebola oznámená nijaká výhrada, zmeny a doplnky nadobudnú účinnosť šesť mesiacov po skončení toho obdobia;keďže belgické ministerstvo zahraničných vecí oznámilo text odporúčania z 13. júna 1978 zmluvným stranám 30. júna 1978, aby nadobudol účinnosť od 1. júla 1978; keďže, ak k celému textu alebo jeho časti neboli oznámené nijaké výhrady, odporúčanie sa považuje za prijaté 31. decembra 1978 a nadobudne účinnosť 1. júla 1979;keďže proti nijakej časti odporúčania nemožno vzniesť námietku,ROZHODLA TAKTO:Jediný článokOdporúčanie Rady pre colnú spoluprácu z 13. júna 1978 týkajúce sa článkov XIV a) a XVI d) dohovoru o nomenklatúre pre klasifikáciu tovaru v colnom sadzobníku sa týmto prijíma a bude sa uplatňovať od 1. júla 1979.V Bruseli 18. decembra 1978Za RadupredsedaH.-D. Genscher--------------------------------------------------


title: Rozhodnutie Politického a bezpečnostného výboru CHAD/2/2008 z  18. marca 2008 o zriadení Výboru prispievateľov na vojenskú operáciu Európskej únie v Čadskej republike a Stredoafrickej republike

text:
               17.4.2008

               SK

               Úradný vestník Európskej únie

               L 107/60

      ROZHODNUTIE POLITICKÉHO A BEZPEČNOSTNÉHO VÝBORU CHAD/2/2008
   z 18. marca 2008
   o zriadení Výboru prispievateľov na vojenskú operáciu Európskej únie v Čadskej republike a Stredoafrickej republike
   (2008/313/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 25 tretí pododsek,
   so zreteľom na jednotnú akciu Rady 2007/677/SZBP z 15. októbra 2007 o vojenskej operácii Európskej únie v Čadskej republike a Stredoafrickej republike (1) (operácia EUFOR TCHAD/RCA), a najmä na jej článok 10 ods. 5,
   keďže:

               (1)

               Rada podľa článku 10 ods. 5 jednotnej akcie 2007/677/SZBP poverila Politický a bezpečnostný výbor (PBV), aby prijal príslušné rozhodnutia o zriadení výboru prispievateľov na operáciu EUFOR TCHAD/RCA.

               (2)

               Závery zo zasadnutia Európskej rady v Nice 7., 8. a 9. decembra 2000 a v Bruseli 24. a 25. októbra 2002 ustanovujú dojednania o účasti tretích štátov na operáciách krízového riadenia a o zriadení výboru prispievateľov.

               (3)

               Výbor prispievateľov bude zohrávať kľúčovú úlohu pri každodennom riadení operácie EUFOR TCHAD/RCA. Bude hlavným fórom, na ktorom prispievajúce štáty spoločne riešia otázky, ktoré sa týkajú nasadenia ich síl v operácii. PBV, ktorý vykonáva politickú kontrolu a udáva strategické smerovanie operácie, bude zohľadňovať názory výboru prispievateľov.

               (4)

               V súlade s článkom 6 Protokolu o postavení Dánska, ktorý je pripojený k Zmluve o Európskej únii a k Zmluve o založení Európskeho spoločenstva, sa Dánsko nezúčastňuje na vypracovaní a vykonávaní rozhodnutí a akcií Európskej únie, ktoré majú dôsledky v oblasti obrany,

         PRIJAL TOTO ROZHODNUTIE:
   Článok 1
   Zriadenie a mandát
   Týmto sa zriaďuje Výbor prispievateľov na vojenskú operáciu Európskej únie v Čadskej republike a Stredoafrickej republike (ďalej len „VP“). Jeho mandát je ustanovený v záveroch zo zasadnutia Európskej rady v Nice a v Bruseli.
   Článok 2
   Zloženie
   1.   Členmi VP sú:

               —

               zástupcovia všetkých členských štátov,

               —

               zástupcovia tretích krajín uvedených v prílohe, ktorí sa zúčastňujú na operácii a poskytujú významné vojenské príspevky.

         2.   Na zasadnutiach VP sa zúčastňuje veliteľ operácie EÚ, generálny riaditeľ Vojenského štábu EÚ alebo ich zástupcovia a zástupcovia Komisie.
   3.   Na príslušné časti rokovania sa podľa potreby môžu prizvať tretie osoby.
   Článok 3
   Predseda
   Bez toho, aby boli dotknuté práva predsedníctva, výboru prispievateľov na túto operáciu predsedá generálny tajomník/vysoký predstaviteľ alebo jeho zástupca v úzkej spolupráci s predsedníctvom a predsedom Vojenského výboru Európskej únie (PVVEÚ) alebo jeho zástupcom.
   Článok 4
   Zasadnutia
   1.   VP zvoláva pravidelne predseda. Ak si to vyžadujú okolnosti, môže sa zvolať mimoriadne zasadnutie, a to na podnet predsedu alebo na žiadosť člena.
   2.   Predseda vopred rozošle predbežný program a dokumenty, ktoré sa týkajú zasadnutia. Po každom zasadnutí sa rozošle zápisnica.
   Článok 5
   Postup
   1.   S výhradou odseku 3 a bez toho, aby boli dotknuté právomoci PBV a zodpovednosť veliteľa operácie EÚ,

               —

               jednomyseľné hlasovanie zástupcov štátov prispievajúcich na operáciu sa uplatňuje vtedy, keď VP rozhoduje o každodennom riadení operácie,

               —

               jednomyseľné hlasovanie členov VP sa uplatňuje vtedy, keď výbor vydáva odporúčania o možných úpravách operačného plánovania vrátane možných úprav cieľov.

         Zdržanie sa hlasovania člena nevylučuje jednomyseľnosť.
   2.   Predseda zabezpečí, aby bola prítomná väčšina zástupcov štátov oprávnených zúčastniť sa na rokovaní.
   3.   Všetky procedurálne otázky sa riešia jednoduchou väčšinou hlasov členov prítomných na zasadnutí.
   4.   Dánsko sa nezúčastňuje na žiadnom rozhodnutí výboru.
   Článok 6
   Dôvernosť
   1.   Na zasadnutia a konanie VP sa vzťahujú bezpečnostné predpisy Rady. Predovšetkým zástupcovia vo VP musia prejsť zodpovedajúcimi bezpečnostnými previerkami.
   2.   Na rokovania VP sa vzťahuje služobné tajomstvo, ak výbor jednomyseľne nerozhodne inak.
   Článok 7
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 18. marca 2008

            Za Politický a bezpečnostný výbor

            predseda

         M. IPAVIC

      (1)  Ú. v. EÚ L 279, 23.10.2007, s. 21.

      PRÍLOHA
      Zoznam tretích štátov uvedených v článku 2 ods. 1

                  —

                  Albánsko